March 22, 2018 gorazdeportal\t0 Comments\nVlada FBiH utvrdila je današnjom odlukom kriterije raspodjele sredstava ovogodišnjeg budžeta FBiH za 2018. godinu Federalnom ministarstvu finansija s pozicije tekućih transfera drugim nivoima vlasti i fondovima, a namijenjenih kao finansijska pomoć kantonima i općinama.\nRiječ je o ukupnom iznosu od 18 miliona KM, od čega će kantonima biti raspodijeljeno šest, a općinama 12 miliona KM.\nKriteriji za raspodjelu sredstava su broj stanovnika, površina, te broj učenika u osnovnom i srednjem obrazovanju, a za njihovu primjenu bit će korišteni pokazatelji Federalnog zavoda za statistiku i Poreske uprave FBiH.\nKao jedan od dodatnih kriterija za dodjelu sredstava kantonima i općinama, u obzir će biti uzeto i smanjenje zaposlenih 31. decembra 2017. godine u odnosu na prethodnu fiskalnu godinu, kao i projekti od značaja za razvoj pojedinih općina.\nFederalna vlada će posebnom odlukom utvrditi iznose i dinamiku doznačavanja sredstava pojedinim kantonima i općinama, kao i način izvještavanja o njihovom utrošku.\n← NA GORAŽDANSKIM ULICAMA SVE VIŠE PROSJAKA, NAJVIŠE DJECE\n(FOTO) OTVARAJU LI SE NOVI PROSTORI I MOGUĆNOSTI ZA UČEŠĆE MLADIH U JAVNOM ŽIVOTU →\nTotal Visits: 8,076,269


Želimo u EU i sposobni smo da ostvarimo taj cilj | Analitika - Informativni Portal\nMarković sa članovima COELA-e\nŽelimo u EU i sposobni smo da ostvarimo taj cilj\nPredsjednik Vlade Duško Marković primio je članove COELA-e – Radne grupe Savjeta Evropske unije – na čelu sa predstavnikom Austrije Andreasom Brandšteterom koja je započela višednevnu radnu posjetu Crnoj Gori.\nObjavljeno: 18. 07. 2018 - 19:45 Promjenite veličinu teksta: A A A\nInformišući predstavnike Radne grupe, zadužene za proces proširenja Evropske unije i njene odnose sa državama kandidatima, o političkim prioritetima Vlade, Premijer je rekao da je implementacija evrospke agende reformi glavni politički cilj Vlade, kao što su na ekonomskom planu to razvoj, valorizacija resursa, otvaranje novih radnih mjesta i podizanje životnog standarda građana.\n„Zahvalni smo Evropskoj uniji na Strategiji proširenja jer nam ona daje priliku da ostvarimo svoju viziju – Crna Gora u Evropskioj uniji. Mi u Crnoj Gori želimo da tu priliku iskoristimo, i mi smo sposobni da i taj cilj ostvarimo. Zato nam je potreban intenzivan dijalog sa Evropskom unijom i zato sam zahvalan na vašem interesu za Crnu Goru“ – rekao je predsjednik Marković.\nGovoreći o procesu evrospke integracije naše zemlje predsjednik Vlade je upoznao predstavnike COELA-e sa promjenama u pregovaračkoj strukturi i najavio intenzivnije uključivanje civilnog sektora u proces.\nPremijer je upoznao članove Radne grupe COELA sa impozantnim ekonomskim rezultatima Vlade u prošloj i u ovoj godini kao i sa činjenicom da se u ovom trenutku u našoj zemlji realizuju investicije vrijedne više milijardi eura.\nPredstavnici Radne grupe, koju čine stalni predstavnici država članica Unije u Briselu, istakli su u razgovoru sa predsjednikom Vlade činjenicu da je Crna Gora na celu pregovaračkog procesa sa EU, pozdravili posvećenost Vlade evropskoj agendi i sprovođenju neophodnih reformi i izrazili podršku individualnom vrednovanju rezultata kandidata u procesu pristupanja.\nSastanku su prisustvovali glavni pregovarač Crne Gore sa Evropskom unijom Aleksandar Drljević i šef Delegacije Evropske unije u Crnoj Gori ambasador Aivo Orav.\nTagovi: Duško Marković COELA EU


► Mihajlović: Nije slučajno što se protesti održavaju u vreme teških\nPotpredsednica Vlade Srbije Zorana Mihajlović ocenila je danas da se protesti širom zemlje dešavaju u situaciju u kojoj država vodi "teške pregovore o Kosovu" i kada je potrebno jedinstvo i dodala da tako nešto nije slučajno.\nU izjavi za televiziju Hepi, Zorana Mihajlović je rekla da se vide i inspiratori i opozicione političke partije koje bi da se naslone iz grupu građana, ali i huligani koji napadaju institucije.\n"Država je jaka i izboriće se sa nasiljem... Srbija je demokratska država, vlast se osvaja na izborima, a vaninstitucionalne vlasti nema nigde. I pored ogromne podrške koju smo dobili, napada se država i predsednik Republike kao najistureniji. Tragično je sve to", rekla je ona.\nPotpredsednica Vlade istakla je da protesti prethodnih dana ruše ugled Srbije i u pogledu priliva novih investicija i ekonomskog razvoja, a pre svega u zdravstvenoj bezbednosti, te da će sva ta okupljanja doći na naplatu kada je broj zaraženih u pitanju.\n"Zdravstveni kapaciteti su popunjeni, medicinski radnici su umorni, jer oni od marta rade, i to je konstantan umor koji nije lako ni fizički izdržati. Hajde da im kao društvo pomognemo, da pokažemo humanost i solidarnost sada kada je to najpotrebnije", dodala je ona.


Javne nabavke za glasačke kutije, paravane i lampe – Nadlanu.com\nJavne nabavke za glasačke kutije, paravane i lampe\nObjavljeno 13. jan 2012. / 15:15:36\nBEOGRAD, 13. januara 2012. (Beta) – Republička izborna komisija (RIK) odlučila je u petak da pokrene postupak javnih nabavki sredstava potrebnih biračkim mestima za predstojeće parlamentarne izbore, ukupne vrednosti 39 miliona dinara.\nZa nabavku 2.000 glasačkih kutija predvidjeno je 13 miliona dinara, za 9.000 UV lampi i 25.000 flašica spreja za obeležavanje prsta birača 20 miliona, za 36 setova kartonskih paravana dva miliona, a za 20.000 vreća za transport izbornog materijala nešto više od milion dinara.\nTakodje, javna nabavka biće pokrenuta i za izradu kompjuterskog softvera za podršku radu RIK-a za šta su predvidjena tri miliona dinara, a sve javne nabavke sprovešće sedmočlana komisija na čelu sa Vesnom Ćirić iz Demokratske stranke.\nU toj komisiji biće i Biljana Krasić iz Srpske radikalne stranke, Dragiša Okolišanov iz Demokratske stranke Srbije, Snežana Vukotić iz Srpske napredne stranke (SNS), Miodrag Petrović iz Ujedinjenih regiona Srbije, kao i Milan Brzaković i Dragan Djuragić iz stručne službe parlamenta.\nKako se navodi u odlukama usvojenim na sednici RIK-a, okvirno vreme zaključenja ugovora o javnim nabavkama je mart, a okvirno vreme realizacije nabavki april, dok je za izradu softvera vreme realizacije je septembar.


Veliki nedeljni horoskop do 19.marta: Šta zvezde poručuju za ovu nedelju?, Page 1\nVeliki nedeljni horoskop do 19.marta: Šta zvezde poručuju za ovu nedelju?\nStalo Vam je da ostvarite zajednicke interese, ali i da promenite ustaljeni poslovni poredak ili odredjene uslove koji Vas obavezuju na dodatne ustupke. Nema razloga da obracate paznju na sporedne situacije koje Vam oduzimaju dragocenu energiju ili vreme. Vasa kreativnost dolazi do pravog izrazaja u situacijama kada drugi gube volju ili idejnu orijentaciju, umete da pronadjete zaobilazno resenje. Nalazite se u fazi “emotivnog privida”, cesto na subjektivan nacin procenjujete partnerovo ponasanje. Imate utisak da Vam neko uskracuje emotivno zadovoljstvo ili priliku da ostvarite svoje namere. Uporno pokusavate da sagledate sve mogucnosti zajednickog zivota. Ukoliko ste mladi ili slobodni, ocekuje Vas nova ljubavna romansa.\nPrethodni članak: Devica je dobro organizovana, a Ovan ima odlične ideje\nSledeći članak: Ovo je boja koju nose Francuskinje


Radionica "Pismo naučniku" - TV ZONA PLUS - HD\nSep 10, 2014 noć istraživača, pismo naucniku, radionica\nRadionica “Pismo naučniku” okupila je veliki broj mališana iz svih niških škola koji su poželili da svojim omiljenim naučnicima nešto poruče i kažu. Pisali su pisma, crtali portrete, a tri najbolja ocenjena rada dobila su na poklon albume sa sličicama najznačajnijih srpskih naučnika. Ovom radionicom najavljena je i Noć istraživača koja će u Nišu biti održana 26. Septembra.\nTesla, Njutn, Ajnštajn, Galileo Galilej samo su neki od velikih naučnika koji su inspirisali niške osnovce da im nešto poruče i napišu pisma. Bilo je i onih koji su, umesto u reči, inspiraciju našl u crtanju naučnika i njihovih izuma.\nIdeja o podsticanju mališana na pisanje i crtanje potiče iz gimnazije „Svetozar Marković“.\nRadionica „Pismo naučniku“ najavljuje predstojeću „Noć istraživača“ koja se u Nišu održava 26. Septembra od 17 sati do ponoći. Održava se na potezu od Obrenovićeve ulice do Tvrđave i tom prilikom će građani moći da sa naučnicima pričaju, plešu, istražuju, sviraju i uče kroz asistiranje u eksperimentima.\nMEDIJANA: ARHEOLOŠKO BLAGO KOJE SE “LJUBOMORNO ČUVA” OD TURISTA


Potpisujem :: Zaustavite nasilje. Sa reči - u akciju!\nPoruke kampanje vidljive su na bilbordima i stajalištima u sedam gradova u Srbiji, kao i na plakatima i u spotovima koji se prikazuju na LED ekranima u vozilima gradskog saobraćaja u Beogradu. Kampanja je za nekoliko dana privukla veliku pažnju javnosti, imajući u vidu da je pristigao veliki broj potpisa podrške putem sajta i da je poslato gotovo 1.000 elektronskih razglednica. Svi koji žele da se uključe u kampanju mogu poslati elektronsku razglednicu po svom izboru Vladi Republike Srbije, postaviti je na svom FB profilu i/ili twitter nalogu. U narednom periodu biće organizovane ulične akcije, na kojima će građanke i građani moći da dobiju razlgednice u štampanoj formi i pošalju na adrese Vlade Republike Srbije.


NATO bi bio lud da se ne sprema za rat robota - Sputnjik Srbija\n14:50 22 Oktobar 2020\n15:57 05.09.2017 (osveženo 18:51 05.09.2017) Preuzmite kraći link\nGrupa od 116 eksperata u oblasti veštačke inteligencije i robotike na čelu sa Ilonom Maskom uputila je Ujedinjenim nacijama pismo sa zahtevom da se zabrane dalja proučavanja i konstruisanje smrtonosnog autonomnog oružja, odnosno robota-ubica.\nAutori pisma smatraju da je primena takvog oružja „moralno pogrešna“. U obraćanju se govori i da bi razvoj tih robota doveo do „treće revolucije u razvoju oružja“, kao što su prethodno revolucionarna otkrića bila barut i nuklearno oružje.\nU okviru UN odložena je rasprava, prethodno zakazana za 21. avgust, na kojoj je trebalo da se diskutuje o upotrebi dronova, bespilotnih tenkova i mitraljeza.\nBritanski general u penziji Ričard Berons uputio je otvoreno pismo grupi eksperata, staviviši do znanja da su roboti-ubice praktično neizbežni i da će u budućnosti oni biti korišćeni na bojnom polju umesto žive sile.\n„Zašto na poprište slati golobradog mladića, ako u vaše ime može da se bori mašina“, pita se Berons i dodaje: „Osim toga, ta tehnologija bi bila i jeftinija od onoga na šta sada vojni resor troši najviše novca“.\nZbog brojnih polemika na tu temu, Sputnjik je potražio mišljenje eksperta za elektroniku Dejvida Stejplsa, profesora na Siti univerzitetu u Londonu: „Britanija i NATO bi bili ludi da se ne spremaju za rat robota“.\n„Čitajući šta su sve naveli u svom pismu, ti naučnici, koji se bave razvojem veštačke inteligencije, imaju, čini mi se, pomalo naivan pristup. Tehnologija se razvija i sve više istraživanja se vrši tako da se ispituju bezbednosne teme u vezi sa veštačkom inteligencijom. Sa druge strane, bez obzira na razvoj, ne mislim da je veštačka inteligencija još na tako visokom nivou da je robot u stanju da upravlja oružjem“, kaže profesor Stejpls.\nSa druge strane, ne bi se smelo zaboraviti da je tokom avgusta Konstantin Abaškin, zamenik direktora „Zala aero grupe“, koja ulazi u sastav koncerna „Kalašnjikov“, izjavio da je kompanija proizvela potpuno automatizovani modul za ratovanje REKS-1, koji je u stanju da obara dronove.\nTo saopštenje je usledilo samo nekoliko nedelja nakon što je ruski koncern objavio da planira da na tržište izbaci potpuno automatizovan borbeni modul, koji bi bio opremljen mašinskom puškom i sposoban da identifikuje mete i da ih samoinicijativno obara.\nNekoliko holivudskih filmova, uključujući „Transformerse“ i „Rat svetova“, pokazalo je kako bi mogla da izgleda bespoštedna borba kiborga i u tom smislu možda najviše zastrašuje „Terminator“.\n„Potpuno razumem brigu običnih ljudi, ali i naučnika, ali sa druge strane, moramo da se suočimo sa realnošću i u naša razmišljanja da uključimo ono što se već dešava oko nas, a ne da bežimo od činjenica“, zaključuje britanski profesor Stejpls.\nveštačka inteligencija, NATO


SKC - Studentski kulturni centar Beograd - CIKLUS: VIDEO PREGLEDI KUSTOSKIH PRAKSI 02\nCIKLUS: VIDEO PREGLEDI KUSTOSKIH PRAKSI 02\nUTORAK, 19. FEBRUAR U 20.00 MALA SALA\nTEMA: BIJENALA I BIJENALIZACIJA UMETNOSTI\nPo teoretičarima kustoskih praksi poput Čarlsa Grina i Entonija Gradnera „bijenala igraju centralnu, ali komplikovanu ulogu“ u kustoskim studijama, pošto su ona „počela da budu primer značaja kulturalnog prevođenja u savremenoj umetnosti“. Pored toga, autori poput Brusa Fergusona, Rese Grinberg i Sandi Nairn tvrde i da „lokacija međunarodne izložbe konstruiše mapu sveta iz perspektive grada i zemlje koji ga finansiraju“. To znači da su velike međunarodne izložbe, a posebno one koje se ponavljaju u nekom razmaku, poput bijenala, strateško geopolitičko oruđe onih društava i kultura koje imaju tendenciju da se repozicioniraju u globalnom okviru. To je verovatno razlog za tu eksploziju bijenala nakon 1989, kada je krajem hladnog rata nastupio novi talas globalizacije. Globalizam sveta umetnosti i ubrzanje sveta umetnosti imalo je kao svoj najveći vrhunac u poslednje vreme period od 2005. do 2009, kada je osnovano preko 40 novih bijenala, mada neka od njih više ne postoje. Bijenala su osnivali i dalje osnivaju gradovi sa jakom ili državnom ili tržišnom i korporativnom podrškom, javni i privatni muzeji, kao i individualni filantropi, udruženja umetnika i nevladine organizacije. U velikom broju slučajeva, u težnji za internacionalizacijom, ona nude mogućnosti saradnje kustosima koji su prisutni na međunarodnoj sceni. Na koje načine se to reflektuje na njihove prakse? Koliko to donosi nove prilike za autorske projekte, a koliko pojačava kompetitivnost i prekarni karakter njihovog rada koji sada biva opterećen i različitim geopolitičkim aspiracijama osnivača, koje u procesu pregovora za uslove rada mogu da se ispostave i kao mnogo presudnije od pozicioniranja u okviru polja umetnosti?


Vreme 1180 - Fudbal u Srbiji: Moj do mojega i gori od gorega\nNajpopularnija igra na svetu u Srbiji je postala sinonim za kriminal svake vrste, a predsednik Fudbalskog saveza dobio je titulu dona. Da li je to zaista tako, kako nam se to dogodilo i kada će biti drugačije\nAmerički glumac Kevin Spejsi glumi pripovedača u filmu Dežurni krivci, koji je bio superpopularan ovde krajem devedesetih i jedan je od najrepriziranijih filmova na svim televizijskim stanicama. Priča o užasnom Kajzeru Sozeu, koga niko nije video, ali svi znaju da je glavni i da se njemu nije zameriti dobro se primila u zajednici koja obožava zavere i tajne.\nPriča se da je čak na bioskopu u Banja luci pisalo "Ćopavi je ubica", jer se time htelo da se sugeriše budućim gledaocima da ne nasedaju na priču glavnog naratora. Pored toga, u filmu postoji jedna rečenica koja je dobra ilustracija za opis zla: "Kajzer Soze može biti bilo ko", kaže jedan od likova.\nDa li je Tomislav Karadžić Tole, predsednik Fudbalskog saveza Srbije, zaista Kajzer Soze srpskog fudbala ili, ako to nije on, ko je taj koji pomera sve konce zla u ovom sportu u Srbiji?\nU pomenutom filmu se pretpostavlja da je Soze mađarskog porekla, pa ako bismo se vodili tom analogijom Karadžić bi mogao da bude izjednačen sa ovim filmskim likom jer je maltene Mađar: gotovo je čitav život u Subotici, oženjen je Mađaricom, koja mu je u miraz i donela "prvobitni kapital", a naša je poslovica da si tamo odakle ti je žena.\nAko napustimo ove površne analogije, ako skinemo slatki fil sa fudbalske lopte u Srbiji videćemo sav užas i gorčinu koja tu postoji: samo je u dve poslednje nedelje bilo skandala koliko u "normalnim" društvima za dvadeset godina. Srpski se fudbal našao na prekretnici koja je povezana sa političkim balansom u državi: ili će se sa praksom kriminala radikalno prestati ili će talog štroke i siledžijstva zatrpati sve dobro što postoji u fudbalu u Srbiji.\nNajpre smo videli da je Ivan Bogdanov, "zver iz Đenove", bio na utakmici trećeg kola kvalifikacija za Ligu Evrope Černomorec – Crvena Zvezda u Odesi i da se tu malo makljao u grupi ostalih navijača Zvezde sa lokalnim redarima na stadionu. Tuča navijača sa redarima može da bude deo rutine i da se o tome i ne govori, ali moramo biti oprezni: čovek koji je postao sinonim srpskog huliganizma, bilo to opravdano ili ne, opušteno putuje sa klubom, policija Srbije ga uredno pušta da ide na utakmice uz sve najave da će najekstremniji navijači biti oštro sankcionisani, bla bla bla.\nNiti se oglasio Tole Karadžić, niti Ivica Dačić, niti ministarka u ostavci Alisa Marić, niti prvi potpredsednik Aco Vučić. Time se samo još jednom pokazalo da ne postoji takozvani sistem ranog uzbunjivanja koji je nužan u oblastima kao što je ova, jer generiše previše nevolja za državu i društvo.\nNedelju iza toga obeležio je čudan događaj na stadionu Partizana kada je po završetku utakmice sa Ludogorecom u kvalifikacijama za Ligu šampiona Miloš Radisavljević Kimi, koga se vidi kao vođu navijačke grupe Alkatraz, bliske srpskoj policiji i BIA, uskočio sa tribine stadiona na atletsku stazu i skinuo kapitensku traku Marku Šćepoviću, koji je na mestu kapitena završio sticajem okolnosti. Slika na kojoj nabildovani čovek u majci i šortsu skida igraču nešto što je simbol važnosti u timu i klubu preplavila je društvene mreže i sutradan postala vest dana. Odmah su reagovali i iz uprave zakazavši konferenciju za medije na kojoj je govorio i sam Radisavljević, nedavno osuđen za učešće u grupi koja je palila beogradsku Bajrakli džamiju u martu 2004. godine. "Lice s poternice" je sedelo sa igračem Partizana i objašnjavalo novinarima da je morao to da uradi jer ne može Šćepa da nosi traku dok ne pokaže na terenu da gine za klub.\nPrema Radisavljeviću, Šćepović – iako "Partizanovo dete" – nije zaslužio da nosi kapitensku traku, a sa tim se složio i igrač koji je objasnio da je ortak sa navijačima i da se ne boji Kimija i ostalih. U pozadini ovog bizarnog događaja koji je predstavljen i viđen kao dokaz da su huligani jači od države, stajalo je nezadovoljstvo drugih navijača Partizana jer je po njima Radisavljević osramotio klub. Jednostavno, da ima morala, on bi isto to uradio samo ne javno, tako da bi obraz kluba bio sačuvan. Ovako, podigao je nepotrebno prašinu, obrukao klub, isprljao kapitensku traku koju su "nosile legende kluba" i uveo nas u novu rundu debate o tome šta da se uradi da se ove stvari više ne ponavljaju. Pored toga, Šćepović je mesecima unazad izložen napadima ovog dela Partizanovih navijača jer on formalno i nije igrač Partizana nego agencije menadžera Faljija Ramadanija, pa u slučaju odlaska iz kluba klub neće ništa zaraditi.\nKimi, kao i druge vođe bliske upravi, osećaju se kao vlasnici kluba i ne mogu takve stvari da tolerišu. Njih je dodatno osokolio razgovor sa Aleksandrom Vučićem pre nekoliko nedelja o čijim detaljima se ništa ne zna, ali je jasno da se Vučić nepotrebno uključio u nešto što mu nije posao, a samo zato da bi pokazao da ne voli samo Zvezdu.\nCirkusu se priključila i policija koja je uzela, nakon pritiska javnosti, da saslušava igrača i vođu Alkatraza ne bi li utvrdila da li postoje elementi koji bi "ukazali na postojanje dela za pokretanje krivičnog postupka".\nJOŠ SVINJARIJA I KARADŽIĆ\n"Slučaj traka" kao da je bio okidač za ovo čemu prisustvujemo poslednjih nedelju dana i što predstavlja ne samo letnju medijsku razbibrigu već i nagoveštaj da će u narednom periodu doći do neke rekompozicije u Fudbalskom savezu Srbije.\nPre nego uključimo Tomislava Karadžića u nastavak priče još detalj-dva: najpre, navijači Crvene zvezde napunili su Marakanu na revanšu protiv Černomoreca, bilo je više od 40.000 ljudi i pokazali su svoj uticaj kada su na poluvremenu toliko izvređali kapitena Nenada Milijaša da je nesrećnik u poluvremenu zamenjen zbog promašenog penala; na utakmici prvog kola Superlige Srbije u Ivanjici protiv Javora, zamenik kapitena Zvezde golman Boban Bajković skočio je na policiju koja je uhvatila navijača koji je bio uskočio na teren.\nVidećemo da li će i zbog ovog "slučaja" policija pokretati predistražne radnje...\nSad, Karadžić. Za sve vreme ovih "dešavanja" fudbalska se organizacija nije oglašavala. Karadžić se slikao sa omladincima koji su osvojili prvenstvo Evrope i otišao u Bečiće da se kupa. On je iskrojio ligu kako je mislio da je najbolje, o čemu smo pisali u prošlom broju. Ta je liga je na startu donela skandal na utakmici Partizan – Novi Pazar, kada je tim iz Sandžaka došao sa 11 registrovanih igrača, jer mu je dozvoljeno da se takmiči, ali mu nije dozvoljeno da registruje sve igrače, pa se i takav herojski suprotstavio višestrukom šampionu koji je uz domaćinsku podršku sudija došao do pobede rezultatom 4:3. Novom Pazaru je isključen jedan igrač, Partizanu je dosuđen "čudan penal" i u poslednjem minutu je priznat gol koji je postignut u "čudnim okolnostima".\nIgrači se nisu ni istuširali, a iz FK Crvena zvezda došlo je saopštenje da se ovakvi skandali više neće tolerisati i da je nemoguće nastaviti prvenstvo a da Karadžić i njegov tim i dalje vode srpski fudbal. Uprava kluba iz Ljutice Bogdana, ili neko iz uprave, reagovali su kako su jedino i mogli u ovim okolnostima: očevidno je da je sistem toliko pervertiran da se mora menjati od glave i da Karadžić sa svojim timom mora da položi račune i ode.\nTako to vide u Zvezdi, tako to vide i u drugim klubovima kojima Karadžić i ono što on predstavlja nisu "učinili". Zvezdino saopštenje je pored toga i dokaz koliko je ovaj klub zapravo nemoćan i koliku dozu frustracije ta nemoć proizvodi.\nKO KOGA ŠIŠA\nBeskrajno su zanimljive reakcije na Zvezdino saopštenje. Iz Partizana je najpre govorio Branko Ružić, potpredsednik kluba i visoki funkcioner SPS-a, umirujućim tonom koji je trebalo da znači: polako, dogovorićemo se, ne treba galama, Karadžić je gotov, samo mirno. Pored toga, ovo Ružićevo smirivanje je začinjeno delimičnim omalovažavanjem Crvene zvezde i sve se pretvorilo u ono što smo poslednjih godinu dana gledali na relaciji Duško Vujošević – Nebojša Čović. Međusobna vređanja, omalovažavanja, pretnje, podsmevanje – to su elementi debate o budućnosti srpskog fudbala.\nReakcija uprave Zvezde proizvela je i reakciju Karadžića koji je rekao da ne razume o čemu je reč, ali da će Izvršni odbor sve da ispita ako bude neka prijava. To je bilo na početku. Onda je Karadžić pobesneo jer mu je postalo jasno da se ipak stvar neće tek tako završiti pa je uzvratio optužbama da je iza svega Čović i da uprava to nije odobrila. Kada je razumeo da je uprava to ipak odobrila, onda je rekao da mu je drugi Zvezdin potpredsednik Slaviša Kokeza pretio, a kada mu je ovaj hladnokrvno odgovorio da ima pravo na svoje mišljenje, Karadžić je razumeo da se sa njim ne treba kačiti i za sve je optužio Gorana Vesića, stalnog krivca, po Karadžiću, za sve loše u Srbiji.\nPonašanje Karadžića pokazuje da je on, makar privremeno, izgubio orijentaciju. On je čovek starog kova i njegov je položaj bio obezbeđen različitim uticajima: policijskim, preko donedavno prvog čoveka Službe za borbu protiv organizovanog kriminala Svetislava Bate Đurovića, koji je čak vodio tajnu operaciju "Menadžer", u kojoj je prisluškivao ljude za koje je ocenjeno da mogu biti pretnja ovakvom "fudbalskom sistemu" (ovaj policajac je došao na tu funkciju sa mesta Komesara za bezbednost FSS); kriminalnim, preko svojih veza sa crnogorskim i drugim podzemljem koji su imali snažan uticaj na srpski fudbal i bezbednosno – informativnim, jer je "javna tajna" da je u BIA, dok je na čelu bio Saša Vukadinović, postojalo posebno odeljenje koje se bavilo zaštitom Partizana, odnosno nekih delova Partizana. Karadžić je "preporodio" klub za samo godinu dana, u sezoni 2007/2008. i obezbedio dominaciju u godinama nakon toga, a sam je zaseo na čelo Saveza posle podizanja optužnice protiv prvog predsednika Fudbalskog saveza Srbije Zvezdana Terzića.\nOvakav položaj predsednika FSS-a, koji spaja sve loše što je pogodilo Srbiju u poslednjih 20 godina, doveo je do toga da reprezentacija padne najniže, da klupski fudbal bude samo regrutni centar za izvoz igrača i da neki "navijači" neformalno preuzmu klubove.\nKaradžić, iako iskusan i spreman na sve, nije mogao do kraja da pretpostavi šta se može dogoditi i nije pretpostavljao da će ga Crna Gora izdati, da tamo neće naći nikoga da podržava njegov koncept kontrole fudbalskog tržišta, nije pretpostavljao da će ga SPS pustiti niz vodu, da će njegovi prijatelji pasti sa položaja u policiji i BIA. I nije bio siguran šta će se desiti ako se Vučić na njega naljuti.\nSada je potrebno uraditi sledeće: izazvati ostavku Karadžića i on će je dati ako bude razumeo da nema gde, da ne postoji niko ko će nekoga nazvati i rešiti stvari. Prema jednom scenariju, novi predsednik Saveza bi trebalo da bude Dragan Džajić, prema drugom Petar Škundrić. Moguće je da će ovo biti definisano na marginama novog koalicionog sporazuma SNS-a i SPS-a. Dačić je već bio izjavio da se sa Vučićem dogovorio da će "večiti" dobijati podjednako, to je i Vučić više puta potvrdio, a ako Gazprom bude sponzor KK Partizana, razumećemo da je Petar Škundrić dobar za sve.\nMoguće je i da Karadžić pokuša da se inati i da tera da sve bude "po propisima", ali mu onda verovatno preti malo opsežnija istraga o tome kako je poslovao poslednjih dvadesetak godina.\nKako zvuči sve ovo?\nKao izveštaj iz neke oblasti koja je užasno kontaminirana i kojoj su potrebne godine da se iščisti, ako je to uopšte moguće. Radijacija koju je izazvala eksplozija mešavine politike i kriminala mora da se čisti temeljno i to moraju da rade neki novi ljudi. Balans je nemoguće postići time što će sada zavladati Zvezda, što će sve biti ka njoj usmereno i štelovano, pa da se frustracija pomeri u susednu ulicu. Fudbal mora da bude raščišćen i potrebno je da se jasno odredi mesto svih u tom "sistemu": ko su vlasnici akcija, ko su vlasnici igrača, ko radi u klubu, a ko koristi klub kao paravan, ko su navijači i članovi kluba, a čija je nečija vojska koja je okupirala tribine... Sve je to "pod moranje" ako se želi da novo cveće procveta.\nA sada je odlična šansa: crnogorska mafija se povukla, Šarići su u bekstvu, Keljmendi u zatvoru. Ostaje da se izjasne BIA, policija i stranke na vlasti.\nDa vidimo ko je Kajzer Soze i da li je ćopav.


Obilježen Dan nestalih i poginulih boraca Vojske Republike Srpske - FILTER\nObilježen Dan nestalih i poginulih boraca Vojske Republike Srpske\nPolaganjem vijenaca na Vojničkom spomen-groblju “Mali Zejtinlik” na Sokocu i služenjem parastosa za poginule srpske borce u manastiru na Ravnoj Romaniji danas je obilježen je Dan nestalih i poginulih boraca Vojske Republike Srpske.\nIzaslanik srpskog člana Predsjedništva BiH Boško Tomić rekao je novinarima da se na Sarajevsko-romanijskoj regiji još traži više od 300 lica nestalih u minulom ratu a u Republici Srpskoj više od 1.000 nestalih boraca i civila.\nOn je naglasio da je proces traženja usporen kada je ta nadležnost oduzeta od Srpske i kada je Srpska u dobroj mjeri obespravljena da to traži, te naglasio da treba i dalje tražiti rješenje za ovaj problem.\n“Trebamo stalno vršiti pritisak na zajedničke institucije kako bismo uspjeli da riješimo problem više od 300 nestalih sa Sarajevsko-romanijske regije i više od 1.000 u cijeloj Republici Srpskoj, iako na žalost nema dovoljno volje od bošnjačkih predstavnika da se taj problem riješi” naglasio je Tomić.\nPrema njegovim riječima jedan od gorućih problema Sarajevsko-romanijske regije, od Trnova do Rogatice jeste i 208 nazaposlenih iz kategorije djece poginulih boraca.\n“Apelujemo i sa ovog mjesta da i privatna preduzeća i državne institucije imaju malo više razumijevanja da riješimo taj problem jer je to veliko breme svih nas koji smo učesnici rata i svih nas koji se nalazimo na odgovornim funkcijama”, poručio je Tomić.\nMilka Kokot rekla je novinarima na Sokocu da već 29 godina traži posmrtne ostatke svog oca Gojka /53/ i brata Dragana /27/ koji su ubijeni u aprilu 1992. na kućnom pragu u Sarajevu, ali i svih ostalih nestalih Srba u ime organizacije porodica zarobljenih i poginulih boraca i nestalih civila.\n“Molim sve koji mogu da nam pomognu, od najnižeg do najvišeg nivoa vlasti, u svakoj situaciji u procesu traženja nestalih, jer mi ne možemo to sami bez bitnih subjekata cjelokupne zajednice”, izjavila je Kokot.\nPrema njenim riječima, još se u Sarajevu traže 183 Srbina nestala od Ilidže do Baščaršije, te 393 na Sarajevsko-romanijskoj regiji do Goražda.\nPredsjednik Opštinske organizacije zarobljenih i poginulih boraca i nestalih civila opštine Trnovo Goran Timotija izjavio je da se Dan nestalih i poginulih boraca obilježava da bi održali kulturu sjećanja i apelovali na sve nadležne institucije koje se bave procesom traženja nestalih lica.\nTimotija, koji je i zamjenik predsjednika Gradske organizacije porodica zarobljenih i poginulih boraca i nestalih civila Istočno Sarajevo, podsjetio je da je 2000. godine 15. septembar proglašen za Dan nestalih i poginulih boraca Repubike Srpske jer je na taj dan procentualno najviše nestalo srpskih boraca, te da Gradska organizacija Istočno Sarajevo ovaj Dan uobičajeno obilježava 14. septembra.\nPredsjednik Gradske organizacije porodica zarobljenih i poginulih boraca i nestalih civila Istočno Sarajevo Jovan Golijan istakao je da je ova gradska organizacija osnovana i podmlađena da bi se sačuvalo sjećanje na ljude koji su ugradili svoje živote u temelje Srpske i da se dozovoli da se ovakve organizacije gase.\nPrema njegovim riječima gorući problem ove organizacije uz traženje nestalih je nezaposlenost djece poginulih, te naveo da je oko 90 odsto djece poginulih boraca sa visokom stručnom spremom je zaposleno uz pomoć Vlade i Zavoda za zapošljavanje Republike Srpske, te da ostaje problem zapošljavanje djece za koja do sada nije riješeno to pitanje.\nNakon što su delegacije Gradske organizacije porodica zarobljenih i poginulih boraca i nestalih civila Istočno Sarajevo i opština Grada Istočno Sarajevo i opštine Rogatica, položile vijence na Vojničkom spomen groblju na Sokocu, u manastiru Svetog Georgija na Ravnoj Romaniji služen je parastos za poginule srpske borce u minulom odbrambeno-otadžbinskom ratu.\nTags: Dan nestalih i poginulig boraca Vojske Republike Srpske\nPrethodna Za 18 projekata iz kulture iz gradskog budžeta izdvojeno 35.000 KM\nSledeća Zašto imamo redukcije vode i koje je rješenje?


Ивица Дачић: После празника са Вучићем о изласку на изборе | Socijalistička partija Srbije\nIvica Dačić: Posle praznika sa Vučićem o izlasku na izbore Vesti\n16 februara, 2020 u 16:52\nPredsednik Socijalističke partije Srbije (SPS) Ivica Dačić izjavio je da će u narednih nekoliko dana nastaviti razgovore sa predsednikom Srpske napredne stranke (SNS) Aleksandrom Vučićem o tome kako će izaći na predstojeće parlamentarne izbore.\nDačić je novinarima u Nišu, gde je SPS obeležio 30 godina postojanja, rekao da su socijalisti predložili lideru SNS-a da razmotri zajednički izlazak na izbore ”na globalnom planu”.\n”Mi smo spremni da, ako postoji potreba za tim, da idemo na zajedničku listu imajući u vidu težinu problema sa kojima ćemo se kao zemlja suočavati u narednom periodu”, rekao je Dačić.\nDodao je da za socijaliste ”nema dileme” oko toga da na izbore ide sa Jedinstvenom Srbijom i, kako kaže, eventualno sa još nekim na lokalnom nivou, te da očekuje dobar izborni rezultat SPS-a.\n”Mi vučemo korene iz tradicije Socijaldemokratske stranke Dimitrija Tucovića i Socijalističke radničke partije Jugoslavije koja je osnovana 1919. godine. Ali, u formalnom smislu SPS je nastala 1990. i zato ove godine obeležavamo taj jubilej”, rekao je lider socijalista.\n”Pred nama je da napravimo dobar politički program za godine koje su pred nama na osnovu iskustva i pravaca po kojima se danas razvija socijalistička ideja u svetu”, naveo je Dačić.


Narodna skupština danas o Nacrtu zakona o gradu Zvornik – Zvornik Danas\nNaslovna/naslovna/Narodna skupština danas o Nacrtu zakona o gradu Zvornik\nNarodna skupština danas o Nacrtu zakona o gradu Zvornik\nU Banjaluci će danas biti održan Kolegijum Narodne skupštine, a potom će početi redovna sjednica parlamenta na čijem predloženom dnevnom redu je konsolidovani izvještaj o izvršenju Budžeta Republike Srpske za period od prvih šest mjeseci ove godine.\nPotpredsjednik Narodne skupštine Republike Srpske Nenad Stevandić zaključio je kasno noćas rad posebne sjednice parlamenta Srpske i najavio Kolegijum za 11.00 časova, a u 12.00 časova početak sedme redovne sjednice parlamenta.\nNa predloženom dnevnom redu današnje sjednice je konsolidovani izvještaj o izvršenju Budžeta Republike Srpske za period od 1. januara do 30. juna 2015. godine, kao i izvještaj o reviziji Zbirnog finansijskog izvještaja Ministarstva poljoprivrede, šumarstva i vodoprivrede Republike Srpske za period od 1. januara do 31. decembra 2014. godine.\nNa sjednici bi poslanici trebalo da raspravljaju i o Nacrtu zakona o stečaju, Nacrtu zakona o suzbijanju korupcije, organizovanog i najtežih oblika privrednog kriminala, Nacrtu zakona o oružju i municiji, kao i o Nacrtu zakona o gradu Zvornik.\nNacrt zakona o izmjeni i dopunama Zakona o teritorijalnoj organizaciji Republike Srpske, takođe, je na predloženom dnevnom redu, kao i Nacrt zakona o izmjenama i dopunama Zakona o trgovini.\nPoslanici bi trebalo da razmotre i Prijedlog zakona o porezu na nepokretnosti, Prijedlog zakona o porezu na dobit, Prijedlog zakona o odgođenom plaćanju poreskog duga, te Prijedlog zakona o računovodstvu i reviziji Republike Srpske.\nNa predloženom dnevnom redu je i Prijedlog zakona o fiskalnoj odgovornosti u Republici Srpskoj, Prijedlog zakona o izmjenama i dopunama Zakona o jedinstvenom registru finansijskih izvještaja Republike Srpske, kao i Prijedlog zakona o izmjenama Zakona o upravnoj inspekciji.\nOčekuje se da bude razmotren i Prijedlog zaključka kojim se konstatuje da gradnja malih hidroelektrana u Nacionalnom parku „Sutjeska“ nije od javnog i opšteg interesa za Republiku Srpsku, na osnovu građanske inicijative.\nNa sjednici bi trebalo da bude razmatran Prijedlog deklaracije o genocidu Nezavisne Države Hrvatske nad Srbima, Jevrejima i Romima tokom Drugog svjetskog rata, koji je predložio narodni poslanik Dragan Čavić, te Prijedlog zakona o rokovima izmirenja novčanih obaveza.\nPred poslanicima bi trebalo da se nađu i izvještaj Specijalnog tužilaštva o radu za period od 1. januara 2013. do 23. septembra 2015. godine, izvještaj o analizi i planu aktivnosti po pitanju traženja nestalih, istraživanju i procesuiranju ratnih zločina, te Izvještaj o saradnji institucija Republike Srpske sa Haškim tribunalom za period od 1. januara do 31. decembra 2014. godine.\nNa sjednici bi trebalo da bude razmotren i Prijedlog strategije unapređenja socijalne zaštite djece bez roditeljskog staranja 2015 – 2020. godine, Nacrt strategije razvoja obrazovanja Republike Srpske za period 2015 – 2020. godine, te Izvještaj Administarstivne komisije o realizaciji Zaključka Narodne skupštine Republike Srpske od 5. februara 2015. godine.\ngrad zvornik nacrt zakona narodna skupstina top\nKomunalna policija u novim uniformama


Press Online :: Džet set :: Otkriveno prvo Šekspirovo pozorište u Londonu\nOtkriveno prvo Šekspirovo pozorište u Londonu\nU istočnom delu Londona arheolozi su pronašli ostatke jednog pozorišta u kom je Vilijam Šekspir igrao svoje prve komade, saopštio je Londonski muzej\nSlavni dramaturg pojavio se kao glumac na daskama pozorista "Šordič" (Shoreditć), u istočnom delu Londona, nastupajući sa trupom "Ljudi lorda Čemberlena", koja je, takođe, postavila neke od njegovih prvih komada.\nStručnjaci smatraju da su se prva izvođenja "Ričarda III", "Sna letnje noći" i "Mletačkog trgovca" odigrala upravo u tom pozorištu, prenele su agencije.\nNakon jednog sukoba sa zakupcima, 1599. godine, vlasnici pozorišta "Šordič" demontirali su ga tokom noći. Grede i daske od kog je pozorište bilo načinjeno upotrebljeno je za podizanje pozorišta "Gloub", južno od Temze.\nArheolozi Londonskog muzeja otkrili su mesto prvobitnog pozorišta, oktogonalnog oblika, tokom pripremnih radova za izgradnju jednog novog pozorišta.\n"Za postojanje tog pozorišta dugo se znalo, ali nikada nisu pronađeni nikakvi ostaci", izjavio je tim povodom predstanik muzeja Tim Morli.\n"To je pozorište u kom je prvi put nastupala trupa glumaca čiji je pripadnik bio i Šekspir i gde su prvi put na scenu postavljeni njegovi komadi kada je počeo da piše", naveo je on.\nOstaci starog pozorišta ostaće na lokalitetu na kom će biti podignuto novo pozorište.\n"Otkriti da gradimo pozorište za 21. vek na mestu gde su neki Šekspirovi komadi izvođeni prvi put, za nas je veliki izvor nadahnuća", rekao je Džef Keli, predsednik kompanije "Tauer tiater", koja gradi novo pozorište.


► Rimski taksisti na časovima lepog ponašanja\nRim je uveo časove engleskog i lepog ponašanja za taksiste.\nGrad je danas saopštio da će 750 vozača imati osam časova "praktičnog" engleskog, lekcije iz "kulturnog ponašanja" kao i uputstva kako učiniti da se posetoci osećaju dobrodošlo u italijanskoj prestonici.\nU zemlji koja mnogo zarađuje od turizma, znanje engleskog i drugih stranih jezika u toj oblasti je često prilično loše.\nRanije ove nedelje, turisti u Rimu su teško nalazili taksi, nevezano za ponašanje vozača.\nGradski taksisti pridružili su se celodnevnom štrajku taksista na nivou cele zemlje, iz protesta zbog konkurencije vozača koji rade po principu Ubera kao i preduzetnika koji su kupili crne kombije, nabavili dozvole i tako voze manje grupe turista.\nčasovi lepog ponašanja\nKarGo: Nastavljamo da radimo, ne podležemo pritiscima\nKompanija KarGo (CarGo) saopštila je danas da nastavlja da radi i da neće podleći pritiscima, već će ostati uz svoje vozače.\nViše od 20 vozača taksija u Milanu novčano je kažnjeno zbog nošenja bermuda iako je u tom italijanskom gradu već nedeljama vrućina s temperaturom do 35 stepeni Celzijusa, preneli su danas...


“Vlada Republike Srpske o tome odlučuje i mi nemamo nikakvih nagovještaja da se radi o bilo kakvoj prodaji `Elektroprivrede Republike Srpske`”, rekao je Kovačević danas novinarima u Banjaluci.\nOn je podsjetio da je predsjednik Republike Srpske Milorad Dodik jasno to rekao i da je na tu temu već sve rečeno.\nKovačević je rekao da Srđan Milović nije podnio ostavku na mjesto izvršnog direktor za poslove proizvodnje uglja i razvoj Rudnika “Gacko”, iako to formalno tako izgleda.\n“Srđan Milović je vrlo značajan kadar za `Elektroprivredu Republike Srpske` i on će nastaviti da radi unutar preduzeća na vrlo odgovornim dužnostima u razvoju značajnih energetskih projekata”, rekao je Kovačević.\nKovačević je istakao da se ništa značajno nije desilo, jer Milović zbog poslaničkih i obaveza na realizaciji dogovorenih investicionih projekata u elektroenergetskom sektoru prelazi na druge dužnosti unutar energetskog sektora Srpske.\n“Srđan Milović će biti jedan od rukovodilaca projekta na implementaciji drugog bloka Rudnika i termoelektrane `Gacko dva`”, naveo je Kovačević.\nIzvršni direktor za poslove proizvodnje uglja i razvoj Rudnika “Gacko” Srđan Milović neće više obavljati ovu funkciju zbog preuzetih obaveza na realizaciji dogovorenih investicionih projekata u elektroenergetskom sektoru kao i zbog poslaničkih obaveza.\nIz Rudnika i termoelektrane “Gacko” saopšteno je da će Milović intenzivnije raditi na daljim pregovorima i usaglašavanju detalja u vezi sa izgradnjom Termoelektrane “Gacko dva”, kao i ostalih projekata, koji su od strateškog interesa za “Elektroprivredu Srpske”. Srna\nTagovi: elektroprivreda rsprodajavaznovlada rszeljko kovacevic\nKomentari na članak: Kovačević: Nema prodaje “Elektroprivrede Srpske”\nkorupcija - 1. BIH\n08.06.2017 u 16:35\nsto bi se prodalo kad se moze i dalje krasti !? toga u EU nema, samo u BIH koje je raj za korupciju sa svih strana\n08.06.2017 u 17:52\nkupujte akcije elektroprivrede zarada zagarantovana kao kec na juventus u finalu LS


Ministarska konferencija jugo-istočne Evrope o digitalnoj dividendi Ministarska konferencija jugo-istočne Evrope o digitalnoj dividendi – Personal magazin\nMinistarska konferencija jugo-istočne Evrope o digitalnoj dividendi\nMinistarstvo za telekomunikacije i informaciono društvo organizuje Ministarsku konferenciju jugo-istočne Evrope o digitalnoj dividendi, koja će se održati 16. i 17. juna 2010. godine u zgradi Doma Narodne Skupštine, Trg…\nMinistarstvo za telekomunikacije i informaciono društvo organizuje Ministarsku konferenciju jugo-istočne Evrope o digitalnoj dividendi, koja će se održati 16. i 17. juna 2010. godine u zgradi Doma Narodne Skupštine, Trg Nikole Pašića 13, u Beogradu. Ministarstvo pomenutu konferenciju organizuje u saradnji sa GSM Asocijacijom.Poziv za učešće na ovoj konferenciji je upućen svim državama Zapadnog Balkana (Albanija, Bosna i Hercegovina, Hrvatska, Makedonija i Crna Gora), ali i drugim državama, kao što su Austrija, Bugarska, Grčka, Mađarska, Italija, Poljska, Rumunija, Slovenija i Turska. Očekuje se učešće i visokih predstavnika Evropske komisije, kao i međunarodnih eksperata iz ove oblasti.\nMinistarska konferencija jugo-istočne Evrope o digitalnoj dividendi je odlična prilika za dijalog na najvišem nivou o načinima za najbolje rešavanje pitanja digitalne dividende u ovom delu Evrope, kako sa ekonomskog, tako i sa socijalnog stanovišta. Na konferenciji će se razmatrati kako dalje razvijati jedinstven pristup rešavanja pitanja digitalne dividende, i na koji način iskoristiti sve prednosti koje će korišćenje digitalne dividende sa sobom doneti.\nGovoriće se o:\nMinistarska konferencija jugo-istočne Evrope o digitalnoj dividendi was last modified: June 5th, 2010 by Redakcija\ndigitalna dividendaMinistarska konferencijaMTID\nIstraga samoubistava u Foxconnu, glavnom Appleovom dobavljaču


Beogradska filharmonija: Muzika svuda! - Dan u Beogradu\nNaslovna » BG svaštara » Obrati pažnju! » Beogradska filharmonija: Muzika svuda!\nBeogradska filharmonija: Muzika svuda! (foto: Marko Đoković / BGF)\nBeogradska filharmonija: Muzika svuda!\nAh Neša 20. septembar 2020. Obrati pažnju! Postavite komentar\nBeogradska filharmonija je danas priredila iznenadni koncert u Knez Mihailovoj ulici povodom početka svoje nove koncertne sezone.\nPošto je prethodne tri večeri muziku Mocarta slušala publika u ograničenom broju u Sali Filharmonije, sada su je orkestar i šef-dirigent Gabrijel Felc izveli na ulici, na oduševljenje svih prolaznika.\n– Ovim nastupom otkrivamo poruku nove sezone, a to je „Muzika svuda“! Beogradska filharmonija se neće slušati samo u koncertnoj dvorani, vodite računa kada budete ulazili u liftove, možda ćemo biti i tamo – rekao je direktor Ivan Tasovac.\nFoto: Marko Đoković / BGF\nTagovibeogradska filharmonija bg svaštara klasika knez mihailova leto u beogradu muzika obrati pažnju\nPrethodni Narodni muzej: Izložba „Damnjan na iskustvima Damnjana“\nSledeći Sahrane i kremacije u Beogradu, 21. septembar 2020.


U penziju po starom samo uz raskid radnog odnosa do 30. decembra 2016. - Edukaplus\nU penziju po starom samo uz raskid radnog odnosa do 30. decembra 2016.\nZaposleni koji stiču uslov da se penzionišu do kraja ove godine moraće najkasnije do 30. decembra da raskinu radni odnos. To im je uslov kako bi pravo na penziju ostvarili zaključno sa 31. decembrom i po pravilima koja važe u ovoj godini, kažu u Fondu za penzijsko i invalidsko osiguranje.\nUkoliko se, međutim, dogodi da zahtev bude podnet 1. januara 2017. godine i kasnije zaposleni će moći u penziju prema uslovima koji važe u toj godini.\nPrema Zakonu o PIO koji se primenjuje od 1. januara 2015. godine, propisano je da se uslov za starosnu penziju za žene sukcesivno podiže svake kalendarske godine za po pola godine. Tako do pretposlednjeg dana decembra pravo da podnesu zahtev za penziju imaju žene s navršenom 61 godinom života i najmanje 15 godina staža i muškarci s 65 godina i 15 godina staža, ističu u PIO fondu.\nStarosna granica za odlazak žena u penziju povećavaće se sve do 2032. godine kada će uslovi za žene i muškarce biti izjednačeni – 65 godina života i najmanje 15 godina staža osiguranja.\nIstovremeno zahtev za penziju do 30. decembra mogu podneti i svi oni koji pristaju na prevremeno penzionisanje. Uslov za prevremenu starosnu penziju za žene osiguranike u 2016. je 55 godina života i 37 godina staža, a za muškarce 55,8 godina i 40 godina staža osiguranja.\nUslovi za prevremenu starosnu penziju se podižu do 2024. godine, kada će takođe biti izjednačeni za žene i muškarce – 60 godina života i 40 godina staža osiguranja.\nS tim što svi oni koji odluče da idu u prevremenu starosnu penziju do kraja ove godine, moraju da računaju s umanjenjem penzija od 20% na godišnjem nivou.\nNaredne godine, od 1. januara 2017. godine, uslov za penzionisanje žena biće 61,6 godina života i najmanje 15 godina staža. Uslov za prevremenu starosnu penziju za žene biće 55,8 godina života i 37,6 godina staža.\nZa muškarce koji bi naredne godine u penziju i dalje ostaje uslov od 65 godina života i 15 godina radnog staža, dok će oni koji su spremni da plaćaju penale u penziju moći ranije – sa 56,4 godine starosti i 40 godina osiguranja.\nUz popunjen zahtev za starosnu penziju, potrebno je dostaviti minimum dokumentacije koju osiguranik mora sam da priloži. Ostala potrebna dokumenta, Fond PIO, kao i svi državni organi, ustanove i institucije kojima su poverena javna ovlašćenja, imaju obavezu da međusobno razmenjuju, bez posredovanja stranaka, kako bi građanima omogućili da brzo i efikasno ostvare i zaštite svoja prava.\nTo znači da filijale Fonda, na lokalnom nivou, obezbeđuju dokaze kroz direktnu saradnju sa Poreskom upravom, Nacionalnom službom za zapošljavanje, MUP-om, fondom zdravstva…\nOnaj ko podnosi zahtev za penziju mora, međutim, da obezbedi dokaze koji se odnose na radni staž, na inostrani staž, na školsku potvrdu ili medicinsku dokumentaciju, a sve ostalo obezbeđuje Fond.\nS obzirom na to, kažu u penzijskom fondu, da u staž osiguranja ulaze samo periodi osiguranja za koje su uplaćeni doprinosi za PIO, osiguranici bi svakako trebalo da proveravaju svoje podatke u bazi matične evidencije fonda i to pre nego li podnesu zahtev za penziju.


Vodič kroz internet trgovinu u Srbiji - Nira Press\nPočetna » Vodič kroz internet trgovinu u Srbiji\nVodič kroz internet trgovinu u Srbiji\nU Srbiji se 2016. godine putem Interneta najviše trgovalo mobilnim telefonima, kompjuterima i tehničkom opremom, pokazuje publikacija „KP Pregled“,koju izdaje oglasni portal KupujemProdajem.com\nOnlajn trgovina u Srbiji beleži stalan rast, što potvrđuje publikacija „KP Pregled“ koju izdaje portal KupujemProdajem.com. U toku proteklih 12 meseci putem ovog portala prodato je više od milion predmeta, čija je ukupna vrednost od 159,4 miliona evra.\n„KP Pregled“ pokazuje da su naši sugrađani 2016. najviše trgovali mobilnim telefonima, sa više 175 hiljada uređaja, ukupne vrednosti od čak 19,6 miliona evra.\nProdato je više od 180 hiljada kompjutera, kućnih uređaja, elektronskih i drugih aparata zajedno, na koje su građani Srbije potrošili više od 12 miliona evra. Zbog najviših cena, najveći promet na KupujemProdajem.com ostvarile su nekretnine, sa oko 44 miliona evra i automobili sa više od 22 miliona evra.\nPublikacija dalje pokazuje da su odeća, obuća i muzički instrumenti još neke od najtraženijih i najpopularnijih kategorija ove godine, sa statistikom od više od 134 hiljada prodatih stvari. Korisnici ovog portala znatan deo novca su izdvojili i za poljoprivredne mašine i proizvode, auto delove, industrijsku opremu.\nZanimljivo je da su korisnici ovog portala tokom godine prodali više od 25 hiljada setova auto guma i felni, pet hiljada traktora i više od 11.000 pasa! Na portalu KupujemProdajem.com moguće je prodati i preduzeća, kojih je “otišlo” oko 250.\nProsečno vreme od postavljanja oglasa do prodaje mobilnog telefona je osam, za obuću devet dana, dok se prodaja putem oglasa za automobile, bicikle i kompjutere realizuje u proseku za 11 dana. Na KupujemProdajem.com je, preko internog sistema poruka, tokom 2016. razmenjeno čak oko 22 miliona poruka.\nViše podataka o trgovini putem Interneta u Srbiji i”KPPregled” na http://www.kupujemprodajem.com/pregled-2016.html


Nakon "čekića i nakovnja" reagovala ruska ambasada: Setite se ko je odgovoran osim Hitlera - BIGportal.ba\nNakon “čekića i nakovnja” reagovala ruska ambasada: Setite se ko je odgovoran osim Hitlera\n3 Septembra, 2019 3 Septembra, 2019 0126\nRuska ambasada u Londonu ocenila kao neprihvatljive reči britanskog premijera da se Poljska 1939. našla “zarobljena između čekića fašizma i nakovnja komunizma”.\nKako se ocenjuje u saopštenju, izjava britanskog prmijera Boria Džonsona data povodom 80 godina od početka Drugog svetskog rata – zbunjuje, prenosi Tass.\n“I pored svih istorijskih diskusija oko sovjetske vojne operacije u istočnim oblastima Poljske (Zapadna Ukrajina i Zapadna Belorusija), opisati stvari tako da se na neki način izjednače akcije ŠSR-a sa agresijom Hitlera apsolutno je neprihvatljivo”, navode iz ruske ambasade.\nPodsećaju i na ulogu britanske diplomatije. “Ako treba razgovarati o tome ko je, osim Hitlera odgovoran za poljsku tragediju 1939. godine, ne može se izbeći prisećanje na ulogu britanske diplomatije koja se nije suprostavila agresivnoj nacističkoj politici (setite se Austrije, Čehoslovačke, Memela), ali takođe i neprestano osujećujući sovjetske predloge za izgradnju efikasnog saveza protiv Nacista, uključujučhi posebno odbranu Poljske”, navodi se u saopštenju ambasade.\nNavode da ta rasprava možda jeste dugotrajna, ali da je prepuštaju istoričarima.\n“Velika većina Rusa i Britanaca, kada se prisečhaju Drugog svetskog rata, odaju počast palima kao i sovjetsko-britanskom savezu. Za žaljenje je što je premijer odabrao drugačiji ugao koji, na sreću, ne uživa veliku popularnost u Britaniji”, zaključuje se u saopštenju.\n“Nijedan predstavnik druge države neće moći na Kosovo, pa ni Vučić”


Ćiro Blažević podnio pismenu ostavku - Klix.ba\nČeka se potvrda IO NSBIH\nĆiro Blažević podnio pismenu ostavku\n11.12.2009. u 19:55\nMiroslav Blažević podnio je pismenu ostavku na mjesto selektora fudbalske reprezentacije Bosne i Hercegovine.\nO razlozima nema još uvijek konkretnih informacija, ali sigurno je da će ova ostavka biti prezentirana članovima Izvršnog odbora Fudbalskog saveza naše zemlje na sjednici koja će biti održana sutra u Sarajevu, kada će se i saznati više detalja o razlozima ovakvog poteza selektora.\nU četvrtak navečer je objavljena vijest da je Ćiro pristao voditi ekipu kineskog Shanghai Shenhuea s kojim će ugovor potpisati 15. decembra kada će otputovati u daleku Kinu.\nOvim se, čini se, završava "sapunica" oko njegovog ostanka na mjestu selektora najbolje fudbalske selekcije BiH s kojom je došao na korak od Svjetskog prvenstva u Južnoj Africi koje se igra naredne godine.\nPrema informacijama našeg portala, selektor Blažević je na sjednici IO trebao dobiti nepovjerenje članova. Njemu se, kako je naš portal pisao prije 20 dana, zamjera što je "flertovao“ sa pojedinim klubovima i dogovarao angažman u trenucima kada se naša reprezentacija borila za odlazak na Svjetsko prvenstvo. S obzirom na posljednju informaciju da je dogovorio saradnju sa kineskim klubom, to se ispostavilo tačnim.\nBlažević emotivno o Modriću: Plakao sam, od neimaštine je napravio nešto veliko


Vlada Federacije BiH (FBiH) preporučila je nadležnim kantonalnim organima da u roku od 15 dana donesu odluke kojima bi bila snižena visina maksimalnih marži u trgovini za sve vrste brašna, hljeba, peciva i drugih pekarskih proizvoda i mlijeka.\nZa ove proizvode preporučeno je određivanje maksimalne veleprodajne marže do osam odsto na nabavnu cijenu i maksimalne maloprodajne marže do deset odsto na nabavnu cijenu, saopšteno je iz Vlade FBiH.\nVlada je usvojila informaciju o pregovorima za zaključenje granskog kolektivnog ugovora za područje telekomunikacija u FBiH.\nResorno ministarstvo je zaduženo da pripremi prijedlog odluke o davanju saglasnosti na granski kolektivni ugovor u dijelu koji sadrži zaštitu prava radnika u slučaju prodaje većinskog udjela državnog kapitala, odnosno privatizacije.\nVlada je zadužila preduzeća “BH Telekom” iz Sarajeva i “Hrvatske telekomunikacije” iz Mostara da sa sindikatima koji djeluju u njihovim kompanijama ispregovaraju i zaključe tzv. kolektivne ugovore kod poslodavca i to svaka za sebe, osim za pitanja koja se tiču radnika u slučaju privatizacije na period do 36 mjeseci.\nZa potpisivanje kolektivnog ugovora Vlada je ovlastila federalnog ministra prometa i komunikacija Denisa Lasića.\nFederalna Vlada prihvatila je zaduženje FBiH po Ugovoru o finansiranju između Evropske investicione banke i BiH za realizaciju Projekta izgradnje dionice auto-puta Medakovo – Poprikuše na Koridoru pet-ce u iznosu do 340 miliona evra, za preduzeće “Autoceste FBiH”.\nRok otplate kredita je 25 godina, uz šestogodišnji grejs period. Projekt se odnosi na izgradnju, najvećim dijelom na novoj trasi, oko 35 kilometara duge dionice auto-puta panevropskog Koridora pet-ce.\nNa današnjoj sjednici donesena je odluka kojom se Međunarodni aerodrom Sarajevo izuzima od isplate dobiti na period od deset godina.\nOdluka je donesena nakon što je Međunarodni aerodrom Sarajevo zbog posljedica pandemije virusa korona bio primoran da zaustavi značajan broj investicionih projekata. Sredstva od dobiti biće korištena za finansiranje investicija utvrđenih planovima poslovanja Međunarodnog aerodroma Sarajevo.


Preda: BiH ignoriše upozorenja iz Brisela – EU-Monitoring.ba\nBrisel, 05. decembar 2018. godine\nPredstavnici/e Inicijative za monitoring evropskih integracija BiH sastali su se juče u Briselu sa Cristianom Danom Predom, izvjestiocem Evropskog parlamenta (EP) za BiH. Podsjećamo da Komisija za vanjske poslove Evropskog parlamenta sutra glasa o nacrtu Izvještaja EP o Bosni i Hercegovini.\nIzvjestilac Evropskog parlamenta je podcrtao da je pasivnost političkih aktera u BiH kada su u pitanju EU integracije dovela do toga da EU naprosto nema sagovornike u BiH. Parlamentarni odbor za stabilizaciju i pridruživanje, koji je trebao biti ključna tačka u komunikaciji evropskih i domaćih parlamentaraca, i dalje ne funkcioniše.\nPored toga, kako podsjećaju iz Inicijative za monitoring EU integracija, „BiH još uvijek nije imenovala Šefa misije pri EU, što znači da zvaničnici EU u Briselu ne mogu da ostvare adekvatnu komunikaciju sa našim institucijama.“ Zaključak koji navode iz Inicijative je da se BiH ne ponaša kao država zainteresovana za EU integracije, s obzirom da „nismo u stanju ni da imenujemo Šefa misije pri toj organizaciji.“\nOsim što ne pokazuju nikakvu inicijativu, predstavnici vlasti u BiH i dalje ignorišu ozbiljne izazove koji im predstoje u narednoj godini.\nPreda navodi da je o tome već razgovarao sa određenim bh. parlamentarcima, ali niko od njih nije poduzeo nikakve korake, niti pokrenuo tu temu u javnosti: „Upozoravao sam ih da su evropski izbori naredne godine, te da im izmiče i posljednja prilika da Evropski parlament i Evropska komisija učine nešto pozitivno za BiH u ovom sazivu. Međutim, ne vidimo nikakvu reakciju na to upozorenje.“ Ništa bolja situacija nije ni sa vrhom izvršne vlasti u BiH.\nNa sastanku je zaključeno da svi relevatni politički akteri moraju prestati ignorisati upozorenja koja stižu iz Brisela ako zaista postoji volja da se nastavi proces EU integracija. U prethodnom periodu, civilno društvo u BiH se pokazalo kao mnogo aktivnije i zainteresovanije za proces EU integracija u odnosu na zvanične institucije BiH, što je jasan pokazatelj da se odnos i ponašanje institucija i njihovih predstavnika i predstavnica mora temeljno promijeniti u predstojećem mandatu.


26.07.2019 u 07:57\nRaketni testovi Severne Koreji nisu bili pretnja po SAD\nSEUL - Raketni testovi Severne Koreje nisu bili pretnja po SAD i Južnu Koreju, navodi se u zajedničkom saopštenju zajedničke vojne komande dve zemlje. Raketa koju je Severna Koreja testirala u četvrtak preletela je 600 kilometara i veruje se da je novi tip oružja, navodi se u saopštenju, prenosi Rojters. Ovo je bilo prvo lansiranje balističkih projektila koje je izvela Severna Koreja nakon što su se njen lider Kim Džong Un i američki predsednik Donald Tramp 30. juna dogovorili da nastave pregovore između dve zemlje o denuklearizaciji, navodi Kjodo.\nSEUL - Severna Koreja zadržala je prošle nedelje ruski ribarski brod sa 15 ruskih i dva južnokorejska državljana zbog kršenja pravila ulaska na teritoriju te zemlje, saopštila je ruska ambasada u Severnoj Koreji. Naporima ruskih diplomata u Pjongjangu na oslobađanju privedenih pridružila se i vlada ruskog regiona Sahalin na ruskom Dalekom istoku. „Relevantne vlasti sada razmatraju to pitanje. Kao prvo, važno je osigurati bezbednost posade u kojoj su i tri stanovnika Sahalinskog regiona. Daćemo sve od sebe da rešimo problem što pre i što bolje”, rekao je guverner Sahalina Sergej Budkin. Brod je plovio od Južne Koreje prema Japanskom moru, javio je Tass a prenosi Tanjug. „Trenutno istražujemo okolnosti incidenta. Ruska ambasada ostaje u stalnom kontaktu sa severnokorejskim\n11.07.2019 u 08:45\nVašington - Mlađa sestra severnokorejskog lidera Kim Džong Una, Kim Jo Džong, koja trenutno obavlja posao direktora severnokorejskog Sekretarijata za propagandu i agitaciju, dobija sve veću moć u zemlji, tvrdi južnokorejska obaveštajna agencija. Kim Jo Džong mogla bi da postane moćna gotovo kao neki visoki pomoćnici Kim Džong Una, prenosi američki portal UPI. Kako se navodi, ona se držala po strani nakon što drugi samit SAD i Severne Koreje održan u februaru nije dao željene rezultate, a sve više prisutnija u javnosti postala je nakon iznenadnog susreta Kima i američkog predsednika Donalda Trampa u Demilitarizovanoj zoni između dve Koreje. Portal navodi da bi ona mogla da uđe u 10 najmoćnijih ljudi u toj zemlji, o čemu godori podatak da je pre dva dana, na obeležavanju 25 godišnjice


DHL nastavlja sa uvođenjem kolaborativnih robota u svoje sisteme poslavanja - Automatika.rs\nNaslovna Vesti Robotika DHL nastavlja sa uvođenjem kolaborativnih robota u svoje sisteme poslavanja\nKompanija DHL Supply Chain kupila je četiri Sawyer robota, kompanije Rethink Robotics, koji obavljaju poslove pakovanja robe. Ova tehnologija će se koristiti u više od 19 britanskih kompanija, u procesima pakovanja i proizvodnje proizvoda. Biće modifikovana tako, da može da se prilagodi sezonskim zahtevima.\nU DHL-u se spremaju da iskoriste postojeće timove ljudi, usavrše njihova znanja i veštine, ali i da zaposle ljude specijalizovanih znanja poput robotskih tehničara, projektnih inženjera kako bi se cela kompanija bolje snašla u radu sa kolaborativnim robotima. Ova kompanija vrši mnoga istraživanja, kako robotiku i automatizaciju uvesti i u druge delove lanca snabdevanja.\nNakon kupovine ova četiri robota, DHL ima u planu da uloži više od milion funti u automatizaciju i robotiku tokom sledeće godine.\nSimon Woodward, direktorom proizvodnje u DHL-u, izjavio je da već neko vreme pokušavaju da uvedu kolaborativnu robotiku i u proces logistike. Njihovi klijenti koji rade u potrošačkoj industriji vide ogromne fluktuacije potražnje, jer se potrebe potrošača menjaju. Porast e-trgovine, dovela je do povećanja broja isporuka unutar mreže, a fleksibilna priroda kolaborativnog robota Sawyer, omogućuje da se brzo odgovori na promene iz okruženja, da se pruže rešenja i popune praznine u radu.\nlogistika i roboti\nPrethodni tekstŠta je to Lencovo pravilo?\nSledeći tekstTESLA rešava energetski problem Južne Australije instalacijom sitema baterija kapaciteta 100 MW


Gorbačov upozorava: Razorna odluka SAD da se povuku iz Sporazuma o raketama izazvaće haos - 02.08.2019, Sputnik Srbija\nBivši sovjetski lider Mihail Gorbačov žali zbog odluke Amerike da se povuku iz Sporazuma o likvidaciji raketa srednjeg i kratkog dometa (INF), koji je on... 02.08.2019, Sputnik Srbija\nvesti, politika, mihail gorbačov, sssr\n18:36 02.08.2019 (Osveženo: 10:12 18.08.2021)\nBivši sovjetski lider Mihail Gorbačov žali zbog odluke Amerike da se povuku iz Sporazuma o likvidaciji raketa srednjeg i kratkog dometa (INF), koji je on svojevremeno potpisao sa američkim kolegom Ronaldom Reganom, uz ocenu da će taj potez narušiti međunarodnu bezbednost.\nPrvi i jedini predsednik Sovjetskog Saveza Mihail Gorbačov rekao je da su SAD povlačenjem sporazuma iz 1987. godine zadale potencijalno razoran udarac ne samo evropskoj bezbednosti, već i čitavom međunarodnom bezbednosnom sistemu.\n„Raskid ugovora teško da će biti koristan za međunarodnu zajednicu. Ovaj potez podriva sigurnost ne samo u Evropi, već i u celom svetu“, rekao je Gorbačov „Interfaksu“.\nNada u preokret\nKako je naveo, nadao se da će Vašington preokrenuti svoj put i revidirati odluku koju je doneo u februaru. To se nije desilo, a Amerika je izlazak iz ugovora okončala u petak, šest meseci nakon što je stavila njegovo sprovođenje na čekanje, optužujući Rusiju da je razvila raketu u suprotnosti sa njenim uslovima.\nMoskva je odlučno negirala navode i umesto toga optužila Vašington da se nije pridržavao sporazuma. Rusija vidi razmeštanje američkih sistema protivraketne odbrane u Evropi, koji lako mogu promeniti namenu u napadačke sisteme, kao kršenje ugovora.\n„Još su postojale neke nade u naše partnere, koje se, nažalost, nisu ostvarile. Mislim da sada svi možemo videti da je nanesen udarac strateškoj bezbednosti“, rekao je Gorbačov.\nBudući da Sporazum o likvidaciji raketa srednjeg i kratkog dometa više nije prisutan da podrži evropsku bezbednosnu arhitekturu posle Hladnog rata, pod znakom pitanja je drugi stub zabrane razvoja sistema nuklearnog naoružanja, jer se očekuje da će Vašington okončati novi START sporazum. Ovaj sporazum, potpisan 2011. godine, imao je za cilj da za trećinu smanji američke i ruske ogromne nuklearne arsenale ograničavanjem broja različitog oružja.\nU utorak je američki savetnik za nacionalnu bezbednost Džon Bolton rekao da ugovor, koji je on nazvao „promašenim“, najverovatnije neće biti produžen nakon isteka 2021. godine, dok je Tramp rekao da želi „da sklopi dogovor“ sa Rusijom koji će uključivati „neke vrste kontrole oružja“, ali nije dalje objašnjavao ovu nameru.\nGorbačov je pozvao sve strane da se „fokusiraju na očuvanje poslednjeg stuba globalne strateške bezbednosti“, čija je sudbina izjavama Vašingtona postala „neizvesna“.


Naš teniser Laslo Đere ubedljivo je poražen od Australijanca Džona Milmana sa 3:0 (6:3, 6:2, 6:1) za samo nešto više od dva sata igre u drugom kolu Vimbldona.\nĐere tokom čitavog meča nije uspeo da pronađe svoju igru. Protivnik mu je čak sedam puta oduzimao servis, dok je Laslo napravio samo jedan brejk. Procenti osvojenih poena na drugi servis i ogroman broj neiznuđenih grešaka, čak 51, glavni su razlog što se srpski teniser nije plasirao u treće kolo.\nDžon Milman će u trećem kolu Vimbldona igrati protiv Amerikanca Sema Kverija.\nSRPSKI DUBL DOBRO POČEO, PA STAO Tipsarević i Đere uzeli set, ali ostali bez snage za podvig


Aerodrom Nikola Tesla pomaže vazdušnoj luci u Banjaluci - Za 2019. planirano 100.000 putnika\nMenadžment Aerodroma Nikola Tesla Beograd, na čelu sa vršiocem dužnosti generalnog direktora Sašom Vlaisavljevićem, razgovarao je u ponedeljak, 22. januara 2018. godine, u Banja Luci sa zvaničnicima Republike Srpske o turističkim tendencijama u regionu i mogućnostima uvođenja novih avio linija sa banjalučkog aerodroma.\n- Cilj nam je otvaranje najmanje tri do pet linija u naredne dve godine, sa minimalno dve frekvencije nedeljno prema Zapadnoj Evropi. Očekujemo okvirno oko 100.000 putnika sa banjalučkog aerodroma u 2019. godini - rekao je Vlaisavljević.\nKako se navodi u saopštenju Aerodroma Nikola Tesla, cilj posete Banjaluci bio je unapređenje saradnje beogradskog i banjalučkog aerodroma i pomoć prilikom razvoja aviosaobraćaja u regionu.\nVlaisavljević je naveo da se saradnja dva aerodroma zasnivala na tehničkoj pomoći koju su pružale stručne službe Aerodroma Nikola Tesla svojim banjalučkim kolegama.\n- Naši zaposleni izvršili su građevinske radove na poletno-sletnoj stazi Aerodroma u Banja Luci. Donirali smo transportni sistem prtljaga za dolazeće putnike, dok smo njihov stari transportni sistem potpuno remontovali i osavremenili. Osim saradnje na tehničkom planu, organizovane su i obuke o opsluživanju putnika - naveo je Vlaisavljević.\nU saopštenju beogardskog aerodroma se navodi da je u 2017. uslužio više od 5,3 miliona putnika, dok je prevoz robe i pošte uvećan 40 odsto u odnosu na 2016.\n- Prateći rast broja putnika, Aerodrom Nikola Tesla je, u periodu od 2014. do 2017, uložio gotovo šest milijardi dinara u infrastrukturna unapređenja, čime je kapacitet povećan sa 5,5 na oko 7,5 miliona putnika godišnje - navodi se u saopštenju.\nProdate petogodišnje državne obveznice za 80 miliona evra\nNa aukciji petogodišnjih državnih obveznica Republike Srbije denominovanih u evrima, održanoj 19. januara ponuđen obim emisije iznosio je 100.000.000 evra, objavljeno je na sajtu Uprave za javni dug.\nBEOGRAD - Na aukciji petogodišnjih državnih obveznica Republike Srbije denominovanih u evrima, održanoj 19. januara ponuđen obim emisije iznosio je 100.000.000 evra, objavljeno je na sajtu Uprave za javni dug. Ukupan obim tražnje iznosio je 166.131.000 evra, a realizovano je 80.280 komada državnih obveznica, ukupne nominalne vrednosti 80.280.000 evra. Državne obveznice su prodate po stopi prinosa od 1,95 odsto na godišnjem nivou, a na naplatu dospevaju 23. januara 2023. godine.


Turski radnici najavljuju tužbe posle rada u Srbiji - epiCentar INFO\nGrupa od 30 građevinskih radnika iz Turske, koji su u Srbiji bili angažovani na izgradnji stanova za pripadnike službi bezbjednosti, nakon višemjesečnih problema vratila se u svoju državu, a pojedini najavljuju i tužbe.\n“Radili smo kao robovi u veoma teškim uslovima, po kiši, snijegu, velikoj hladnoći.”\nOvako za Radio Slobodna Evropa (RSE) svoju priču započinje Đihan Ilmian, turski radnik koji je bio angažovan na kapitalnom državnom projektu – izgradnji stanova za pripadnike službi bezbjednosti u Kraljevu, 190 kilometara južno od Beograda.\nPrema njegovim riječima, grupa od tridesetak radnika je krajem januara prekinula posao zbog neisplaćenih zarada, teških uslova za rad i neadekvatne zaštitne opreme.\n„Odlučili smo da napustimo posao kada nam nisu isplatili zaradu, nakon što smo završili najteži dio izgradnje i to u najgorim vremenskim uslovima. Sada se očajni vraćamo u svoju zemlju”, objasnio je Ilmian u pisanom odgovoru.\nPostavljanjem kamena temeljca premijerka Ana Brnabić i gradonačelnik Predrag Terzić označili su početak izgradnje stanova za pripadnike snaga bezbjednosti u Kraljevu.\nOko 60 građevinskih radnika iz Turske stiglo je početkom oktobra u Kraljevo posredstvom firme NN „Plan Media” iz Izmira, koja ih je angažovala na osnovu ugovora sa niškom firmom Global inženjering, podizvođačem radova na izgradnji stanova u Kraljevu za potrebe vojske i policije, čiji je investitor država Srbija.\nIzgradnja ovih stanova započeta je 2020. godine, a 2018. donijet je Zakon o posebnim uslovima za realizaciju tog projekta. Taj državni projekat najavljen je kao pomoć sektoru bezbjednosti u Srbiji, a zaposleni u njemu mogu aplicirati za stanove po značajno jeftinijoj ceni.\nRadnici, koji su radili na izgradnji ovih stanova u Kraljevu, su u Turskoj potpisali ugovore kojima im je precizirana mjesečna zarada od 800 do 1.200 evra uz plaćen smještaj i ishranu.\nRadnici iz Turske (na fotografiji) došli su srećni u nameri da rade i zarade, a otišli razočarani, praznih džepova.\nPrema Ilmianovim navodima, situacija na gradilištu u naselju Ribnica u Kraljevu nije bila ni nalik onoj kakvom su je zamišljali.\nKako je objasnio, dio gradilišta na kome su radili bio je poplavljen, što je znatno otežavalo i produžavalo rokove za završetak radova.\n„Mnogo vremena se izgubilo zbog kašnjenja materijala ili nekog drugog problema za koji nismo mi bili odgovorni, ali su svi takvi zastoji fakturisani na našu štetu. Ispalo je da smo mi lijeni, spori i neodgovorni, a kada smo zatražili da nam pokažu dnevnike rada i da zajednički provjerimo ko je za šta odgovoran, odbili su da to učine”, objasnio je Ilmian.\nOn je dodao da su o tome razgovarali sa predstavnicima firme „Global inženjeringa“ iz Niša, kao i sa predstavnicima firme „Plan Media” iz Izmira, ali da su stekli utisak da se oni međusobno dogovaraju i štite.\nU međuvremenu, prema riječima Ilmiana, više od polovine radnika napustilo je gradilište u Kraljevu. Oni koji su imali novca vratili su se kući ili prešli da rade u Beogradu i Novom Sadu, a oni koji su ostali u Kraljevu obustavili su rad tražeći isplatu zarađenog novca, kako bi mogli da se testiraju na korona virus i kupe avionske karte za povratak kući.\n„Međutim, više se niko nije obazirao na nas. Vlasnik objekta u kojem smo stanovali naložio je da se iselimo u roku od tri dana nakon što je od našeg poslodavca obaviješten da mu više neće uplaćivati novac za naš smještaj. Novca nismo imali, a ponestajalo nam je i hrane”, rekao je Ilmian.\nOdgovor iz kompanije\nIgor Šabanović, menadžer građevinske firme „Global inženjering” iz Niša rekao je RSE da je ta kompanija ispunila sve obaveze prema firmi „Plan Media” iz Izmira, kojoj su po ugovoru fazno uplaćivali novac za urađen posao.\n„Mi smo firmi ’Plan Media’ isplatili novac za realizovani posao, jer i mi naplaćujemo samo ono što je realizovano“, rekao je on.\n„Mi po ugovoru zadržimo samo dio novca za našu proviziju, koji je praktično naša zarada, ali zarade nije bilo jer su oni bili veoma spori i radove koje je trebalo da završe za mjesec i po dana završili su za tri mjeseca. Samim tim znatno su narasli troškovi hrane, smještaja i transporta, zbog čega smo se odrekli i sopstvene zarade”, rekao je Šabanović.\nOn je naglasio da je „Global inžinjering” po ugovoru platio avionske karte za dolazak radnika u Srbiju, obezbijedio ishranu, smještaj, transport i prijave, kako bi boravak i rad radnika iz Turske bio potpuno legalan.\n„Prema tome, mi nismo imali nikakve finansijske obaveze prema radnicima jer smo sve platili njihovoj firmi u Turskoj, a da li je ’Plan Media’ njih isplatio ili ne, to je njihova stvar i stvar njihovog međusobnog ugovora u šta ne možemo da se miješamo”, rekao je Šabanović.\nIzgradnja autoputa u Srbiji (2021.)\nŠabanović je dodao da se „Global inženjering” suočio sa ozbiljnim problemom kada su se radnici odlučili na štrajk i tako ugrozili nastavak izgradnje.\n„Radnici su počeli da nas ucjenjuju i da od nas traže novac koji nigdje nije dogovoren“, rekao je Šabanović.\nOn je dodao i da je njegova firma ispoštovala ugovor i isplatila sve obaveze firmi u Izmiru.\n„Prema informacijama koje imamo, oni namjeravaju da tuže firmu zbog jedne neisplaćene plate, ali se nadamo da će uspjeti da se dogovore. Čak smo bili spremni da im mi, nezavisno od naših partnera isplatimo dio novca, ali smo tražili da nastave da rade bar pet dana u kontinuitetu pa da ih isplatimo, ali oni to nisu prihvatili, rekao je Šabanović.\nU ambasadu Turske po pomoć\nŠabanović je dodao da su u najboljoj namjeri da riješe da u interesu svih zainteresovanih strana, o svim tim problemima razgovarali i sa predstavnicima ambasade Turske u Beogradu, kojima su pokazali i svu dokumentaciju.\n„Oni nisu imali nikakvih primjedbi”, rekao je Šabanović i dodao da su izvjesno vrijeme nastavili da plaćaju smještaj i hranu nadajući se da će se radnici vratiti na gradilište.\nĐihan Ilmijan, navodi da su se i radnici obraćali Ambasadi Turske u Beogradu od koje su zatražili da im pomogne da naplate zarađeni novac, ali su tamo dobili, kako kaže, izvjesnu količinu hrane i obećanje da će im, ako se odluče za tu opciju, pomoći da se vrate u Tursku, što se na kraju i dogodilo.\nTurska štampa u to vreme je uveliko pisala o radnicima iz njihove zemlje koji su ostali “nasukani” u Kraljevu bez novca, koga nije bilo dovoljno ni za hranu i opasnosti da svakog časa budu izbačeni iz hotela u kome su stanovali.\nAmbasada Turske u Beogradu nije odgovorila na upit RSE u vezi sa slučajem građevinskih radnika iz te zemlje koji su bili angažovani na izgradnji stanova za vojsku i policiju u Kraljevu.\nIlmian je za RSE najavio kolektivne tužbe svih radnika protiv firme Plan media, koja ih je poslala u Srbiju. On je dodao da će tužbenim zahtjevom, pored isplate neisplaćenih zarada biti obuhvaćena i naknada za navodne patnje i traume koje su doživjeli.\nRSE je pokušao da stupi u vezu sa menadžmentom te firme iz Izmira, ali na telefonske pozive niko nije odgovarao.\nIlmian je objasnio i da su radnicima, u najtežim trenucima, pomogle dvije osobe u Srbiji – Srđan Zečević, vlasnik pekare u Mataruškoj Banji, i Ljubinko Jablanović iz Žiče.\n„Ljubinko nam je pomagao prilikom nabavke hrane u tom selu i poklonio nam veću količinu brašna i mliječnih proizvoda i Srđan nas je besplatno snabdijevao hljebom, dok smo čekali na povratak u Tursku“.\nIlmian je objasnio da su radnici, zahvaljujući njihovoj pomoći, uspjeli da uštede malo novca, a da su dodatno prodavali na buvljoj pijaci svoje stvari.\n„Od tog novca kupili smo avionske karte”, istakao je Ilmian u mejlu koji je uputio RSE nakon što su sleteli na aerodrom Kemal Ataturk u Istanbulu.\nSrđan Zečević, vlasnik pekare u Mataruškoj Banji, rekao je RSE da se nada da je svojim gestom bar malo popravio loš utisak koji su ponijeli odlazeći iz Kraljeva.\n„Kada su mi rekli da imaju probleme na poslu, da im nisu isplaćene sve zarade i da više neće kupovati hljeb kod mene jer moraju da štede novac za kupovinu avionskih karata, rekao sam im da imam dva studenta i da nemam novca da im pozajmim, ali da imam hljeba i da neću dozvoliti da gladuju. Pare budu pa nestanu, a ljudi ostaju”, rekao je Zečević.\nO gastarbajterima niko ne brine\nNevolje građevinskih radnika iz Turske koji su napustili gradilište stanova za pripadnike snaga bezbjednosti, nije usamljen slučaj u Srbiji.\nU avgustu 2020. godine u Kraljevu je 40 radnika iz Indije, koji su bili angažovani na izgradnji puteva u Srbiji, protestovalo zahtjevajući da im firma u kojoj su angažovani isplati zaostale zarade i obezbijedi avionske karte za povratak u Indiju.\nPočetkom ove godine 50 kineskih radnika angažovanih na izgradnji jalovišta za potrebe novog rudnika bakra „Čukaru Peki”, sada u sastavu kineske kompanije „Ziđin”, protestovalo je ispred sjedišta te kompanije u Boru na istoku Srbije, tražeći bolje uslove za rad.\nMinistarstvo za rad, zapošljavanje, socijalna i boračka pitanja i Inspektorat rada nisu odgovorili na upit RSE koji se odnosio na slučajeve kršenja radnih prava stranih radnika koji rade u Srbiji.\nNa gradilištima sve više stranaca\nPrema podacima kojima raspolaže Privredna komora građevinske industrije Srbije (PKGIS), tokom 2020. godine stranim državljanima izdato je oko 13 hiljada dozvola za rad. Na građevinskim projektima trenutno je angažovano između dvije i tri hiljade stranih radnika, najviše iz Turske, Sjeverne Makedonije, Rumunije i Ukrajine.\nPotpredsjednik te komore, Goran Rodić rekao je RSE da činjenica da su prijavljeni ne znači i da su u mnogo boljem položaju od kolega koji rade na crno.\n„To što su prijavljeni ne znači i da redovno primaju plate, da su osigurani, da imaju propisanu zaštitnu opremu, pristojne uslove stanovanja, obezbijeđenu ishranu i da plaćaju porez državi”, rekao je Rodić.\nOn je ocijenio da je država ispustila iz sistema kontrole i nadzora cijeli sektor građevinarstva u kojem je, kako je ocijenio, sada sve dozvoljeno.\n„Zbog toga je sve više slučajeva svakojakog izrabljivanja radnika, ali i divlje gradnje koja cvjeta od centra Beograda do vrha Kopaonika”, istakao je Rodić.\nNajviše stranih radnika iz Turske (na fotografiji), Sjeverne Makedonije, Rumunije i Ukrajine angažovano je na državnim projektima.\nRodić je rekao da se na tržištu Srbije osjeća nedostatak kvalifikovane radne snage koja je, po njegovim riječima, već otišla na zapad, i da za kvalifikovanim radnicima kreću i nekvalifikovani.\n„U takvoj situaciji domaće i strane kompanije dovode u zemlju sve više radnika iz inostranstva sa kojima ovde mogu da rade šta hoće. Od njih najviše koristi imaju oni koji ih angažuju, posebno oni koji ih ne plaćaju, a to je sve zbog toga što prave kontrole faktički i nema”, rekao je Rodić.\nPrema njegovim navodima, po slovu zakona prava radnika iz inostranstva izjednačena su sa pravima domaćih radnika, ali se problemi javljaju zbog ugovora koje ti radnici potpisuju sa firmama i agencijama za iznajmljivanje radnika u zemljama iz kojih dolaze, a da sve nedaće koje proizilaze iz takvih ugovora moraju da rješavaju po zakonima zemlje u kojoj je zaključen ugovor.\n„To, međutim, ne može biti izgovor inspekcijama i drugim nadležnim službama i institucijama za ignorisanje slučajeva ozbiljnog kršenja zakonskih i moralnih normi prema ljudima koji su ovdje došli da rade i zarade, pogotovo kada su u pitanju zdravlje i bezbjednost radnika na poslu”, rekao je sagovornik RSE.\nTags: prava, radnici, Srbija, Turska, tužba\nPrevious “Legion časti” i snimak: Vojska Srbije i BIA planirali masakr; čekao helikopter, oglasila se policija\nNext Srbija: “Prijavljene 362 neželjene reakcije na vakcinu”\nVučić pokazao fotografije zločina kriminalne grupe Velje Nevolje\nZadatak vjeroučiteljice iz Hrvatske: Želite li u vozu sjediti pored homoseksualca, Roma ili srpskog vojnika iz Bosne?


Naslovna / Kompanija\nVođeni željom da našim kupcima osiguramo najkvalitetnije prirodne proizvode, osluškivali smo potrebe tržišta pa smo počeli da sarađujemo sa vodećim evropskim proizvođačima zdrave hrane, poput švajcarske Biotte i Stratha, kao i sa vodećim proizvođačem bezglutenske hrane, italijanskom kompanijom Dr Schär. Vođeni ljubavlju prema zdravom načinu života, kvalitetnoj i ukusnoj ishrani, a sa druge strane prema zemlji, poljoprivredi i očuvanju prirode usmerili smo naš interes prema ekološkim proizvodima.\nPosećivali smo sajmove i pratili trendove na stranim tržištima, pa smo ubrzo ostvarili saradnju s pionirom makrobiotičke i vegetarijanske ishrane, belgijskom Limom.\nOd tada, 2008. godine, pa sve do danas, Santamed posluje vođen željom da svojim kupcima omogući isključivo najkvalitetnije prirodne i ekološke proizvode i da na taj način doprinese boljem kvalitetu života - poštujući čoveka, njegovo zdravlje i okolinu.\nTrenutno, Santamed tim sarađuje sa preko 10 vodećih evropski proizvođača, pionira u proizvodnji premium brendova prirodnih ili ekoloških prehrambenih proizvoda, kao i proizvoda za posebne prehrambene potrebe. Brendovi koje Vam ponosni nudimo su: Dr Schär, Biotta, Lima, Vivani, Dr Antonio Martins, Strath, Terranova, Mevalia i dr.\nSantamed tim veruje da ako postoji formula za srećan život, onda je to:\n- pazite na svoje zdravlje putem ishrane\n- radite ono što volite, za šta Vas vežu strast i interes\n- brinite se za prirodu kao što brinete za svoje najbliže\nKroz dugi niz godina uspešnog poslovanja shvatili smo da su nas ova tri načela vodila prema srećnom i kvalitetnom životu. I Vama želimo isto, pa se nadamo da ćete našu strast, kao i strast naših partnera da Vam osiguraju najukusnije plodove prirode, pronaći u svakom pojedinom proizvodu.


Ministrica Đapo na Trebeviću: Dođite ovdje, impresivno je ono što se može vidjeti na našim planinama | Federalno ministarstvo okoliša i turizma - Bosna i Hercegovina\nMinistrica Đapo na Trebeviću: Dođite ovdje, impresivno je ono što se može vidjeti na našim planinama\nSri, 22. Jul. 2020.\n- Kao federalna ministrica okoliša i turizma ja već nekoliko mjeseci obilazim turističke destinacije u Federaciji BiH s namjerom da na taj način dodatno populariziram domaći turizam. Također, mi u Ministarstvu zalažemo se i vodimo kampanju promocije domaćeg turizma s ciljem da potaknemo naše građane BiH da u vrijeme pandemije koronavirusa svoje godišnje odmore provedu u svojoj domovini i tako je dodatno upoznaju, ali i pomognu njenu ekonomiju. Vidim da nas u tome podržavaju i na svojevrstan način u kampanji učestvuju i drugi društveni faktori poput marketinških agencija, medija i vjerskih zajednica, što me iznimno raduje. U ponedjeljak sam bila na Vlašiću, evo danas na Trebeviću u Sarajevu. I zaista je impresivno ono što se može vidjeti na ovim našim prelijepim planinama. Uostalom, da je tako govori i činjenica da je i najbolji teniser svijeta Novak Đoković dio svog odmora odlučio provesti u BiH i boraviti ovdje na Trebeviću. To treba potaknuti ne samo građane BiH, nego i goste iz susjednih i drugih zemalja da dođu u BiH, ovdje u Sarajevo, na Trebević i druge naše olimpijske planine - rekla je ministrica Đapo.\nPonovo je iskoristila priliku da pozove Vijeće ministara da otvori granice, osim za građane EU, i za one koji dolaze iz Turske, te zaljevskih i drugih zemalja te da im se omogući dolazak u BiH bez nepotrebnih birokratskih procedura“.\nMinistrica Đapo razgovarala je i s Fatimom Jašarević, vlasnicom hotela „Pino Nature“, koja je predstavila sve potencijale Trebevića i hotelske usluge koje su na raspolaganju građanima i turistima. Posebno je predstavljen najmoderniji elektro punjača za vozila na električni pogon koji je instaliran kod hotela „Pino Nature“, kao poticaj očuvanju okoliša.


Komandant NATO za Evropu u Turskoj\nKomandant NATO-a za Evropu Džejms Stavridis sastao se danas u Ankari s komandantima turske vojske, koji, prema nekim diplomatskim izvorima, stoje na putu postizanju dogovora da NATO preuzme kontrolu nad zonom zabranjenih letova nad Libijom.\nTurska se, kako je sinoć za France press rekao jedan diplomata NATO-a, zalaže da Alijansa preuzme komandu nad sprovođenjem zabrane zone letenja nad Libijom, pod uslovom da međunarodna koalicija stvorena na inicijativu Francuske i Velike Britanije prestane prethodno bombardovanje libijske teritorije.\nPrema navodima drugog zapadnog diplomate, posle sinoćnje nove serije\nrazgovora između ambasadora 28 zemalja članica Alijanse, Ankara je\nosudila bombadrovanje Libije i u NATO-u vidi sredstvo da ono bude\nizbegnuto, i "ne želi da prihvati misiju NATO dok paralelno nastavlja\nda funkcioniše druga koalicija".\nŠef turske diplomatije Ahmet Davutoglu upozorio je, juče, da NATO angažman u Libiji treba da bude ograničen na zaštitu civila, uspostavljanje zone zabranjenih letova i embarga na oružje, kao i na obezbeđivanje humanitarne pomoći.\nDavutoglu se sa admiralom Stavridisom sastao kasno sinoć i sa njim razgovarao o operacijama NATO-a u Avganistanu, Iraku i Libiji, saopšteno je iz njegovog kabineta.\nOn je, takođe, pozvao generalnog sekretara NATO-a Andersa Foga Rasmusena, američku državnu sekretarku Hilari Klinton i šefa britanske diplomatije Vilijama Hejga da prenesu turski stav o Libiji, objavila je novinska agencija Anadolija.\nRatni brodovi NATO-a počeli su juče da patroliraju duž libijske obale, kako bi nadgledali sprovođenje embarga na oružje.\nTurska, članica NATO-a, rekla je da će u toj operaciji učestvovati sa najmanje četiri fregate.


VLADA ODLUČILA: Minimalac od januara veći za 9,4 odsto | 013 info\nVLADA ODLUČILA: Minimalac od januara veći za 9,4 odsto\nRTS\tČet, 09/09/2021 - 18:00\nVlada Srbije donela je na današnjoj sednici odluku da visina minimalne cene rada od januara do decembra 2022. godine iznosi 201,22 dinara po radnom času, u neto iznosu.\nMinimalna cena rada povećana je za 9,4 odsto, saopštila je Vlada Srbije.\nVisina minimalne cene rada za period januar-decembar 2022. godine iznosiće 201,22 dinara po radnom času (u neto iznosu).\n"Utvrđivanje minimalne cene rada zasnovano je na poslednjim raspoloživim makroekonomskim podacima i projekcijama za naredni period", piše u saopštenju.\nPovećanje od 9,4 odsto, na 35.012 dinara, najavila je ranije premijerka Ana Brnabić nakon sednice Socijalno-ekonomskog saveta, na kojoj nije postignut dogovor sa sindikatima.\nUlazak u Srbiju omogućen uz potvrdu o vakcinaciji koju izdaje Nemačka\nVlada Srbije dala je i saglasnost da se na osnovu faktičkog reciprociteta prihvate potvrde o potpunoj vakcinaciji protiv bolesti kovida19 koje izdaju nadležni organi ili ustanove Nemačke, a kojom se, uz ovu potvrdu, omogućava ulazak u Srbiju bez negativnog PCR testa na prisustvo koronavirusa ili antigen FIA RAPID testa.\nUsvojen Okvirni dokument za izdavanje zelenih obveznica\nČlanovi vlade usvojili su Okvirni dokument Srbije za izdavanje zelenih obveznica, koje imaju za cilj obezbeđivanje finansiranja projekata koji doprinosi ekološkoj održivosti u najširem smislu.\n"Usvajanjem dokumenta, Srbija je postala prva država na Balkanu koja se javno izjasnila o posvećenosti promovisanja svesti o ekološko, društveno i korporativnom upravljanju projektima u oblasti ublažavanja klimatskih promena i zaštite životne sredine, a što će državi omogućiti pristup globalnim tržištima kapitala u ESG formatu", piše u saopštenju.\nOdluka o obrazovanju Tela za koordinaciju poslova bezbednosti saobraćaja\nNa sednici Vlade je doneta i odluka o obrazovanju Tela za koordinaciju poslova bezbednosti saobraćaja na putevima sa ciljem praćenja, usmeravanja i koordiniranja aktivnosti vezanih za smanjenje broja saobraćajnih nezgoda i njihovih posledica i sprovođenja Nacionalne strategije bezbednosti saobraćaja na putevima.\nOvo telo će se, kako se navodi, kroz delovanje stručnih radnih grupa, baviti i unapređenjem bezbednosti puteva, rada i efikasnosti saobraćajne policije, sudova i tužilaštava, bezbednosti dece u saobraćaju, a kroz preventivno i edukativno delovanje biće zaduženo za povećanje bezbednosti svih učesnika u saobraćaju.\nSporazum o Nemačkoj školi u Beogradu\nNa sednici Vlade, doneta je i odluka o zaključivanju Sporazuma između Vlade Srbije i Vlade Nemačke, o Nemačkoj školi u Beogradu.\n"Škola će se sastojati od razreda opšteobrazovnog školskog sistema Nemačke, kao i od vrtića sa predškolskim vaspitanjem i obrazovanjem, a delatnost će se obavljati u skladu sa pravnim propisima koji važe za nemačke škole u inostranstvu", saopštila je Vlada.\nPolaznici će, kako se dodaje, imati mogućnost da steknu srednjoškolsko obrazovanje prvog stepena nakon završenih devet, a nemačku maturu nakon završenih 12 godina obrazovanja.\nPosebni iznosi za vreme trajanja "Dečje nedelje"\nVlada je utvrdila i posebne iznose koji se plaćaju za vreme trajanja "Dečje nedelje" u 2021. godine na svaku prodatu kartu u mesnom i međumesnom prevozu u železničkom, vodnom, vazdušnom i drumskom saobraćaju, kao i na svaku prodatu ulaznicu za pozorište, bioskop, kulturne i sportske priredbe i na svaki prodat nosač zvuka sa snimljenim sadržajem.\n"Dečja nedelja" organizuje se svake godine u prvoj punoj nedelji oktobra sa ciljem unapređivanja razvoja društvene brige o deci putem organizaovanja kulturnih, obrazovnih i rekreativnih manifestacija posvećenih deci.\nsrbija minimalac odluke vlade


Đukanović: O izmenjenom Zakonu o slobodi veroispovesti kad vidim sadržaj - Sputnjik Srbija\n09:07 16 Januar 2021\nĐukanović: O izmenjenom Zakonu o slobodi veroispovesti kad vidim sadržaj\n15:15 08.10.2020 Preuzmite kraći link\nPredsednik Crne Gore Milo Đukanović čestitao je danas liderima tri pobedničke koalicije, Zdravku Krivokapiću, Aleksi Bečiću i Dritanu Abazoviću, na ranije potpisanom Sporazumu o principima rada buduće vlade.\nĐukanović je, odgovarajući na pitanje novinara nakon odluke o mandataru, rekao da ne želi unapred da govori da li će potpisati izmenjeni Zakon o slobodi veroispovesti.\nNe želi, kazao je, da o tome govori sve dok ne vidi sadržaj izmenjenog zakona, prenosi Tanjug.\nNa pitanje da li će ostati na čelu DPS-a i nakon partijskog kongresa, Đukanović je rekao da ta stranka zaslužuje da joj se povrati poverenje.\nIstakao je da će odgovorne poteze povući na kongresu, a do tada će, dodao je, raditi analize najpre kadrovskih promena.\nĐukanović je prethodno saopštio da će danas parlamentu uputiti predlog da da mandatar bude Zdravko Krivokapić. Tokom konsultacija sa nosiocima tri pobedničke liste Krivokapićem, Aleksom Bečićem i Dritanom Abazovićem ocenio da je crnogorsko društvo pokazalo demokratsku zrelost i istakao da je Crna Gora prepoznata kao faktor regionalne stabilnosti.\nIstakao je i da na avgustovskim parlamentarnim izborima nije odlučivano o državi i zato se, kaže, ne sme dozvoliti da bilo ko ugrozi državu. On je kazao i da će nova vlada nastaviti sa investicijama, borbom protiv korone…\nIstiče i da izveštaj EK pokazuje da su urađene značajne reforme.\nĐukanović je kazao da je konsultacije obavio u skladu sa Ustavom i zahvalio predstvnicima nove većine što su se odazvali pozivu.\nCrna Gora, Vlada, Milo Đukanović, zakon o slobodi veroispovesti


Lovac deci u vrtić doneo prepariranog vuka, a onda su krenuli napadi na društvenim mrežama (VIDEO) - OGLASNA TABLA - INFO\n22 марта, 2019 0480\nDeca iz Mačkata žive u takvom okruženju, lovstvo je tradicija u ovom kraju i ne vidim ništa problematično i sporno – kaže direktorka obdaništa\n– Otac deteta iz Mačkata je doneo prepariranog vuka i nekoliko eksponata koji su u vlasništvu Šumarskog fakulteta i sa decom je na afirmativan način pričao o lovu. Ništa se na predavanju ne kosi sa Zakonom, sa našim programskim dokumentima, niti sa bilo kojim osnovnim principom vaspitanja i obrazovanja – kaže direktorka vrtića.\n– Lov i lovstvo nisu zabranjene delatnosti. I u budućnosti ćemo se baviti onim što je normalno i legalno. Deca iz Mačkata žive u takvom okruženju, lovstvo je tradicija u ovom kraju i ne vidim ništa problematično i sporno – zaključuje direktorka.\nPrijavite se na obuku „Wine Service“ 15. aprila u Užicu


Kakva sudbina očekuje hotele u Srbiji - TU magazin\nKakva sudbina očekuje hotele u Srbiji\nHotelijerstvo u Srbiji je trenutno najugroženiji sektor privrede, i nakon 1. januara kreće otpuštanje radnika, zatvaranje, ali i prodaja hotela ako bude zainteresovanih\nSve teži položaj hotela u Srbiji imaće po svemu sudeći tužan i jedini mogući epilog, ne postoji drugo rešenje sem zatvaranja i prodaje. Popunjenost kapaciteta je proseku 2%, u Beogradu je nešto više od toga, od 3 do 5%, i posle 1. januara krenuće zaključavanje, prvo na četiri do šest meseci, a kasnije na duže do konačne prodaje, izjavio je direktor Udruženja hotelsko-ugostiteljske privrede Srbije (HORES) Georgi Genov.\nU Srbiji je trenutno zatvoreno 80 hotela od ukupno 402, dok je u Beogradu od ukupno 121 obustavilo rad 20 hotela. Ostali će najverovatnije svoja vrata zatvoriti posle Nove godine jer kreće tradicionalno loš period za ovu industriju. Naime januar i februar su loši meseci za hotele zbog malog broja gostiju.\nPrethodni tekstDa li su meduze novi morski plodovi


Poslednja najava RHMZ-a: U narednim satima u ove delove zemlje stižu pljuskovi sa grmljavinom - Telegraf.rs\n17/06/21 | 13:18\nPoslednja najava RHMZ-a: U narednim satima u ove delove zemlje stižu pljuskovi sa grmljavinom\nPročitajte i prognozu za naredne dane\nRepublički hidrometeorološki zavod Srbije (RHZS) upozorio je da se do večeras, u istočnim i južnim krajevima Srbije, uz lokalni razvoj oblačnosti očekuju pljuskovi i grmljavina. Kako se navodi na sajtu RHMZ, najava važi do 18:22 časa.\nMeteorolog Marko Čubrilo najavio je za naredne dane pretežno sunčano i još toplije, posebno na zapadu regiona gde bi za vikend maksimumi bili i do oko +34 stepena Celzijusa uz pretežno sunčano i suvo vreme.\nNad istočnim predelima tregiona bi se osetio uticaj visinskog ciklona nad Buraskom te bi uz više oblaka u posle podnevnim časovima bilo uslova za grmljavinske pljuskove. U četvrtak ređe i u glavnom na kranjem istoku ili severositoku, a u petak posle podne i subotu nešto češća pojava pljuskova uglavnom nad većim delom Srbije, severne Crne Gore, istoka BiH i možda krajnjeg istoka Hrvatske.\nIznad ovih predela manje toplo uz maksimume od +25 na krajnjem istoku Srbije do +32 nad ostalim predelima. Vetar bi uglavnom bilo slab, samo u zoni pljuskova prolazno jak, istočnog pravca.\nKako je ovo dosta netipična situacija za letnji deo godine modeli će tek od četvrtka moći kvalitetnije da procene koliko će zapravio biti nestabilno nad istokom regiona.\nU nedelju stabilnije, a prvi deo naredne nedelje verovatno suv, stabilan i veoma topao, te bi oko 23.6. maksimumi često bili od +32 do +35 stepeni Celzijusa, a obzirom na to da je to deo godine kada je upadni ugao sunčevih zraka najoštriji (letnja dugodnevnica) na suncu bi bilo vrlo toplo.\nOko 25.5, večernji proračun ECMW-a simulira upad svežeg vazduha sa istočne strane Alpa i formiranje visinskog ciklona nad zapadom Balkana što nama donosi osetnije osveženje i česte pljuskove. GFS je za sada sa tim prodorm slabiji i uglavnom ga održava zapadno od Alpa što bi nama oko tog datuma donelo prolazan front, lokalne pljuskove i manje osveženje.\nTek kada se promena približi za nekih nedelju dana ćemo imati tačniju procenu ali je svakako sigurno do već od srede ,a posebno od petka ulazimo u period pravih letnjih temperatura uz povremene nestabilnosti.\nPrognoza za avgust: Kakvo nas vreme očekuje, kada prete pljuskovi i osveženje, a kada vrućine\nPonovo pakleni dan: Temperatura do 38 stepeni, u jednom delu zemlje pljuskovi sa grmljavinom\n17. jun 2021 | 13:58\nHahaha, čoveče idi štrikaj, pecaj?!


► BIRODI traži da REM navede RTS i Pink da poštuju Zakon o elektronskim medijima\nRTS i TV Pink su u tom periodu "izrazito pozitivno izveštavale o predstavnicima vlasti, dok su izrazito negativno izveštavale ili su cenzurisale neke članove opozicije", piše BIRODI i ukazuje da su time njihovi gledaoci "bili uskraćeni za objektivno, istinito i nepristrasno izveštavanje o političkim akterima".\nBIRODI je saopštio da zbog toga "zahteva od Regulatorne agencije za elektronske medije (REM) da u skladu sa Zakonom o elektronskim medijima obezbedi zakonitost" tako da RTS i TV Pink "uspostave vremenski i tonalitetski balans u izveštavanju o svim relevatnim političkim akterima u svojim centralnim informativnim emisija".\nU svom izveštaju "Alarm media monitoring" BIRODI navodi da je po rezultatima tromesečnog posmatranja, u centralnom dnevniku RTS-a predsednik Srbije i Srpske napredne stranke (SNS) Aleksandar Vučić bio predstavljen sa 81 odsto pozitivnog vremena, i u ukupno 3,38 sati koliko ga je bilo u tom dnevniku.\nU isto vreme analizom dnevnika TV Pink Vučić bio predstavljen sa 98 odsto pozitivnog vremena tokom 20,15 sati koliko ga je bilo u toj informativnoj emisiji.\nU izveštaju se navodi i da su "izuzetno pozitivno" na RTS-u bili predstavljeni i predsednica Vlade Ana Brnabić i ministar inostranih poslova Ivica Dačić.\n"Pozitivno" (sa preko 50 odsto pozitivnog vremena u odnosu na ukupno vreme pojavljivanja), ali u "nemerljivo manjem vremenskom periodu", predstavljeni su opozicioni političari: Vojislav šešelj, Zoran Živković, Đorđe Vukadinović, Boris Tadić i Zoran Lutovac.\nBIRODI navodi da su u isto vreme na RTS-u sa preko 50 odsto "negativnog vremena" predstavljeni Dragan Đilas i Sergej Trifunović, dok su "cenzurisani" lideri opozicije, predstavnici stranaka nacionalnih manjina i opozicioni narodni poslanici kao što je Saša Radulović.\nU posmatranom periodu na TV Pink su sa preko 50 odsto "pozitivnog vremena" predstavljeni Vojislav Šešelj, Nenad Čanak, Čedomir Jovanović i Miloš Jovanović, dok su negativno predstavljeni Zoran Lutovac, Zoran Živković, Vuk Jeremić, Dragan Đilas, Boris Tadić i Boško Obradović.\nU periodu od tri meseca TV Pink je "cenzurisao" Sašu Radulovića, Đorđa Vukadinovića i predstavnike stranaka nacionalnih manjina.\nBIRODI podseća da je sloboda govora, i kroz slobodu medija, garantovano pravo kroz više međunarodnih akata čija je i Srbija potpisnica, kao što je Univerzalna deklaracija o ljudskim pravima iz 1948. godine, koja garantuje svakome pravo na slobodu mišljenja i izražavanja, što uključuje i slobodu mišljenja bez uplitanja i traženja, primanja i prenošenja informacija i ideja kroz bilo koji medij i bez obzira na granice".\nIsto potvrđuje i Član 10 Evropske konvencije o ljudskim pravima kojim je propisano da "svako ima pravo na slobodu izražavanja, a da to pravo uključuje slobodu mišljenja, prihvatanja i prenošenja informacije i ideje bez uplitanja javne vlasti i bez obzira na granice, kao i da država ima pravo da zahteva licenciranje emitovanja, televizije ili bioskopa".\nBIRODI podseća da je Komitet ministara Saveta Evrope, u skladu sa Statutom Saveta Evrope, 2007. godine usvojio Preporuke u kojima se insisitra da, između ostalog "tokom izborne kampanje regulatorni okvir (telo, zakon i podzakonski okvir) treba da podstiče i omogući pluralistički izraz mišljenja putem emitovanih sadržaja", kao i da bi takva obaveza "trebalo da se odnosi na javne servise i na privatne televizijske stanice u njihovim relevantnim delovima programa".\nzakon o elektronskim medijima /\nLutovac (UOS): Predstavnici EU spremni da posreduju u dijalogu vlasti i opozicije u Srbiji\nPredstavnik Udružene opozicije Srbije (UOS) Zoran Lutovac je danas izjavio u Beogradu da su predstavnici Evropske unije iskazali spremnost da posreduju u dijalogu vlasti i opozicije i da termin...


PRIRUČNIK ZA ADMINISTRATIVNO I FINANSIJSKO UPRAVLJANJE U UDRUŽENJIMA: Priručnik je namenjen svim udruženjima građana bez obzira na to da li je udruženje malo ili veliko, da li ima dugu istoriju rada ili je tek osnovano. Mogu ga koristiti i neformalne grupe ili pojedinci koji planiraju da osnuju udruženje\nNakon više od deset godina rada i saradnje sa udruženjima, kao i iskustva učešća u velikom regionalnom projektu TACSO (Projekat Tehničke podrške organizacijama civilnog društva), Građanske inicijative kao Resursni centar za sve organizacije civilnog društva u Srbiji, pripremile su i objavile Administrativno – finansijski priručnik FT1P (Fali ti jedan priručnik). Autorke Priručnika su Jelena Stević i Nada Likar.\nPriručnik je rezultat višegodišnjih napora u traganju za optimalnim modelom administrativnog i finansijskog poslovanja organizacije. To istovremeno podrazumeva poštovanje svih relevantnih propisa Republike Srbije i specifične zahteve donatora, ali i efikasno raspolaganje ljudskim resursima u okviru tima kako realizacija programskih aktivnosti ne bi bila usporena ili previše opterećena procedurama.\nPriručnik je nastao kao odgovor na realne potrebe civilnog društva prepoznate tokom trogodišnjeg zajedničkog rada sa TACSO kancelarijom u Srbiji.\nKako finansijsko i administrativno upravljanje obuhvata širok dijapazon različitih funkcija i delovanja u udruženju, kroz ovaj praktični priručnik autorke su pokušale da objasne ključne korake i aspekte dobrog administrativnog i finansijskog upravljanja koje možete koristiti u radu svog udruženja, bez obzira na stepen razvijenosti organizacije. Priručnik je osmišljen sa ciljem da doprinese i olakša svakodnevni rad i funkcionisanje finansijskog, projektnog i rukovodećeg tima.\nPriručnik će vam pomoći da na jednom mestu pronađete ključne informacije o registraciji udruženja, strukturi organizacije, obavezama udruženja kao pravnog lica prema zakonskim propisima Republike Srbije, podeli posla unutar udruženja i drugim temama značajnim za svakodnevni rad udruženja. Takođe, upravljanje finansijama je slojevit i vremenski zahtevan posao, jer se određeni poslovi obavljaju svaki dan, dok se neki obavljaju samo jednom godišnje ili po potrebi.\nU priručniku ćete naći informacije o platnom prometu i računovodstvu, planiranju, izradi i praćenju budžeta, načinima izveštavanja, kao i druge relevantne informacije.\nPriručnik je organizovan kroz nekoliko ključnih poglavlja koja su detaljno obrazložena – u skladu sa vašim interesovanjima i potrebama možete se fokusirati samo na određene delove.\nOvaj priručnik je namenjen svim udruženjima građana bez obzira na to da li je udruženje malo ili veliko, da li ima dugu istoriju rada ili je tek osnovano. Mogu ga koristiti i neformalne grupe ili pojedinci koji planiraju da osnuju udruženje.\nIzvor: Vebsajt Kancelarije za saradnju sa civilnim društvom, 27.11.2017.